title: VCard

text: Tässä on esimerkki VCard-tiedostosta sisältäen yhden henkilön tiedot:


title: VCard

text: vCard 2.1:


title: VCard

text: vCard 3.0:


title: VCard

text: vCard määrittelee seuraavat ominaisuustyypit: FN, N, NICKNAME, PHOTO, BDAY, ADR, LABEL, TEL, EMAIL, MAILER, TZ, GEO, TITLE, ROLE, LOGO, AGENT, ORG, CATEGORIES, NOTE, PRODID, REV, SORT-STRING, SOUND, URL, UID, VERSION, CLASS, KEY.


title: VCard

text: Koska vCard perustuu RFC-2425 määrittelyyn (standardit hakemistotiedot), vCard tukee seuraavia ominaisuustyyppejä: SOURCE, NAME, PROFILE, BEGIN, END.


title: Stanimir Stoilov

text: Stanimir Stoilov () (s. 13. helmikuuta 1967) on bulgarialainen jalkapallovalmentaja ja entinen puolustaja. Maaliskuusta 2018 lähtien hän on toiminut Kazakstanin maajoukkueen päävalmentajana.


title: Stanimir Stoilov

text: Stoilov aloitti jalkapallouransa pienessä kotikaupunkinsa seurassa FK Haskovossa. 1990 hän siirtyi suurseura PFK Levski Sofiaan, jossa pelasi kahden kauden ajan. 1992 hän siirtyi Turkkiin Fenerbahçeen, mutta palasi jo yhden kauden jälkeen takaisin kotimaahansa, tosin TsSKA Sofiaan. Yhden kauden jälkeen Stoilov palasi Levskiin, josta siirtyi 1995 portugalilaiseen SC Campomaiorenseen.


title: Stanimir Stoilov

text: 1997 Stoilov palasi Bulgariaan ja edusti yhden kauden PFK Slavija Sofiaa. 1998 hän palasi jälleen Levskiin, jossa pelasi uransa viimeiset vuodet päättäen aktiiviuransa vuonna 2003.


title: Stanimir Stoilov

text: Bulgarian jalkapallomaajoukkuetta Stoilov edusti kahdeksan vuoden ajan. Hän pelasi kuitenkin vain 14 A-maaottelua ja tehden 3 maalia.Stoilov aloitti valmennusuransa jo pelaajavuosiensa lopulla toimien PFK Levski Sofian apuvalmentajana. Vuonna 2004 hän aloitti Levskin päävalmentajana ja johdatti seuraa menestyksekkäästi niin kotimaassa kuin eurokentilläkin. Stoilovin johdolla Levski eteni kaudella 2005/06 UEFA Cupissa puolivälieriin ja seuraavalla kaudella seurasta tuli ensimmäinen bulgarialaisseura Mestarien liigan lohkovaiheessa. Visiitti kansainvälisellä huipulla jäi kuitenkin lyhyeksi ja Levski olo lohkonsa jumbo jääden pisteittä. Tosin vastukset olivat huippuluokkaa Chelsean, FC Barcelonan ja SV Werder Bremenin muodossa.


title: Stanimir Stoilov

text: Kotimaan kentillä Stoilov luotsasi Levskin mestariksi liigassa ja cupissa kahdesti. Hän toimi kesäkuussa 2007 myös lyhyen aikaa Bulgarian maajoukkueen valmentajana luotsaten joukkuetta kahdessa EM2008-karsintaottelussa Valko-Venäjää vastaan. Molemmat ottelut päättyivät Bulgarian voittoon.


title: Stanimir Stoilov

text: Toukokuussa 2008 Stoilov sai potkut Levski Sofiasta seuran jäätyä liigakakkoseksi. Pian potkujensa jälkeen Stoilov siirtyi PFK Liteks Lovetšin päävalmentajaksi. Tammikuussa 2009 hän allekirjoitti sopimuksen Bulgarian jalkapalloliiton kanssa ja hän luotsaa Bulgarian maajoukkuetta MM2010-karsintojen loppuun saakka.


title: Stanimir Stoilov

text: Elokuussa 2009 Stoilov jätti tehtävänsä Liteks Lovetšin päävalmentajana seuran pudottua UEFA Europa Leaguen lohkovaiheesta.


title: Stanimir Stoilov

text: Bulgaria lähti Stoilovin johdolla myös EM2012-karsintoihin, mutta sen hävittyä kahdessa ensimmäisessä ottelussa Englannille (4–0) ja Montenegrolle (0–1) Stoilov erosi tehtävistään.


title: Stanimir Stoilov

text: Joulukuun lopussa 2010 Stoilov teki kauden loppuun ulottuvan sopimuksen kyproslaisen Anorthosis Famagustan kanssa. Hän sai potkut tehtävästään syyskuussa 2011.


title: Stanimir Stoilov

text: Joulukuussa 2012 Stoilovista tuli Bulgarian liigassa pelaavan PFK Botev Plovdidin päävalmentaja. Stoilovin johdolla Botev eteni kaudella 2013/14 Bulgarian cupin finaaliin, mutta hävisi sen PFK Ludogorets Razgradille. Kesäkuussa 2014 Stoilov siirtyi FK Astanan päävalmentajaksi. Stoilovin johdolla seura nousi Kazakstanin liigassa kolmossijalta mestariksi. Astana eteni Eurooppa-liigassa karsintojen viimeiseen vaiheeseen, mutta hävisi Villarrealille. Kaudella 2015/16 Astana raivasi ensimmäisetä kertaa tiensä Mestarien liigan lohkovaiheeseen pudottamalla karsinnoissa HJK:n, APOELin ja NK Mariborin. Astana oli vahva kotijoukkue ja pelasi kotonaan tasapelit Galatasarayta, Atlético Madridia ja SL Benficaa vastaan. Pisteet eivät kuitenkaan riittäneet lohkon viimeistä sijaa korkeammalle. Kaudella 2015 Stoilov johdatti Astanan myös toiseen perättäiseen Kazakstanin mestaruuteen. Stoilovin johdolla Astana voitti kaikkiaan neljä perättäistä Kazakstanin mestaruutta, kunnes bulgarialainen jätti seuran kauden 2017 jälkeen.


title: Stanimir Stoilov

text: Maaliskuussa 2018 Stoilovista tuli kaksivuotisella sopimuksella Kazakstanin jalkapallomaajoukkueen päävalmentaja.


title: Oikeusperuste

text: Oikeusperuste () on se oikeudellisesti merkittävä syy, jonka perusteella oikeustoimi on päätetty. Oikeusperuste on oikeustoimiopin peruskäsite, jolla pyritään aikaansaamaan oikeusseuraamus. Nimitystä ei pidä sekoittaa oikeustoimen henkilökohtaiseen vaikuttimeen eli motiiviin, joka on merkityksellinen esimerkiksi testamentin tulkinnassa, mutta ei varallisuusoikeudessa. Motiivi, joka saa jonkun aloittamaan oikeustoimen, vaihtelee eri tapauksissa. Sen sijaan oikeusperuste on esimerkiksi jokaisessa kaupassa sama.


title: Oikeusperuste

text: Oikeusperusteet on perinteisesti jaettu seuraavasti:


title: Tilusrauhoitusyhdistys

text: Tilusrauhoitusyhdistys oli kotieläinten aitausten vähentämiseksi muodostettu yhdistys, jollaisten toiminta loppui viimeistään 1960-luvulla. Ne perustuivat lakiin tilusten rauhoittamisesta kotieläinten vahingonteolta vuodelta 1922, mutta lain soveltaminen jäi vähäiseksi. Laki kumottiin vuonna 2017 vanhentuneena. Koska jokaisella kotieläinten pitäjällä on velvollisuus huolehtia siitä, etteivät eläimet pääse toisen tiluksille, on eläimiä pidetty aitauksissa niiden valvomisen helpottamiseksi. Aitojen teon vähentämiseksi tilalliset ovat voineet sopia yhteisten laidunalueiden muodostamisesta, jolloin tarvitaan vain alueen ympärysaidat.


title: Tilusrauhoitusyhdistys

text: Laki tilusten rauhoittamisesta kotieläinten vahingonteolta astui voimaan vuoden 1922 alussa ja siinä säädettiin erityisten yhdistysten perustamisesta yhteisiä laidunalueita varten. Kotieläinten vahtiminen paimentamisella tai aitoja rakentamalla oli toki ollut pakollista aiemminkin. Tilusrauhoitusyhdistykset olivat siis erityislakiin perustuvia julkisoikeudellisia yhdistyksiä.


title: Tilusrauhoitusyhdistys

text: Tilusrauhoitusyhdistys tuli perustaa vähintään kymmeneksi vuodeksi ja perustaminen tapahtui kunnanvaltuuston puheenjohtajan johdolla. Tilusrauhoitusyhdistyksiin ei sovellettu yhdistyslakia, vaan niistä säädettyä omaa lakia. Yhdistystä perustettaessa tehtiin tilusrauhoitussopimus, jossa oli yhdistyksen toimintaa koskevat määräykset. Sopimus toimitettiin käräjäoikeuden vahvistettavaksi ja myös sopimukseen tehdyille muutoksille oli hankittava oikeuden vahvistus. Yhdistys oli lakkautettava, jos enemmän kuin neljäsosa jäsenistä sitä vaatii. Lakkauttamisesta oli tehtävä ilmoitus oikeudelle, jotta sen pitämä luettelo tilusrauhoitussopimuksista olisi ajan tasalla.


title: Tilusrauhoitusyhdistys

text: Ketään ei voitu velvoittaa tilusrauhoitusyhdistyksen jäseneksi, jos siitä ei ollut hänelle mitään hyötyä. Kohtuuttomien aitauskustannusten välttämiseksi yhdistykseen kuulumattomankin maa-alue voitiin ottaa yhdistyksen alueeseen. Tällöin oli maa-alueen omistajalle tai haltijalle maksettava rahallinen korvaus aiheutuneista vahingoista. Tilusrauhoitusyhdistys kuului näin ollen pakollisiin yhtymiin.


title: Aavikkokiurut

text: Aavikkokiurut ("Ammomanes") on kiurujen heimoon kuuluva lintusuku. Sukuun kuuluu 3 lajia.


title: Nyrölä

text: Nyrölä (myös nimellä Soukkajärvi) on kylä ja kaupunginosa Jyväskylän kaupungin (vuoden 2008 loppuun Jyväskylän maalaiskunnan) luoteisosassa Uuraisten ja Petäjäveden välissä. Nyrölästä tuli osa Jyväskylää vuoden 2009 kuntaliitoksessa, jossa Korpilahti, Jyväskylän kaupunki ja Jyväskylän maalaiskunta muodostivat uuden Jyväskylän kaupungin. Nyrölä muodostaa Tikkakosken kanssa suuralueen Tikkakoski-Nyrölä. Nyrölässä on kyläkoulu, mutta ei kauppaa.


title: Kirjosiipikiurut

text: Kirjosiipikiurut ("Alaemon") on kiurujen heimoon kuuluva lintusuku.


title: Tuuloksen vaakuna

text: Tuuloksen kunnanvaakuna on saanut aiheensa kunnan nimestä. Tuuloksen nimeen viitataan sen samankaltaisuudella tuulastuksen kanssa, johon liittyen vaakunassa kuvataan tuulastuksessa käytettäviä tuulastuskouria. Varhaiset tuulastajat kiinnittivät nämä arinat veneiden keulaan, ja niihin laitettiin palamaan tervapäreitä antamaan valoa illan pimeydessä järven pohjaan kalastuksen ajaksi.


title: Tuuloksen vaakuna

text: Vaakunan on suunnitellut Ahti Hammar, ja se vahvistettiin käyttöön 3. maaliskuuta 1956. Vaakunan selitys on ”mustassa kentässä kaksi kultaista, kultapunaliekkistä tuulastuskouraa ristikkäin”. Vaakuna muuttui epäviralliseksi kotiseutuvaakunaksi vuonna 2009 Tuuloksen liityttyä Hämeenlinnan kaupunkiin.


title: Valkokulmanakkeli

text: Valkokulmanakkeli ("Sitta canadensis") on pohjoisamerikkalainen nakkelien sukuun kuuluva varpuslintu.


title: Valkokulmanakkeli

text: Linnun pituus on 11,5 cm, siipien kärkiväli 19–21 cm ja paino noin 10–11 g. Valkokulmanakkeli muistuttaa suuresti pienikokoista pähkinänakkelia, johon eroina ovat musta päälaki ja räikeän valkoinen silmäkulmajuova mustan silmä- ja ohjasjuovan ja mustan päälaen välissä, sekä ja punaruskean värin puuttuminen alaperästä. Sukupuolet ovat lähes samannäköisiä, naaraan pään ja alapuolen kuviointi on kuitenkin himmeämpää. Nuori lintu on yläpuolelta himmeämpi ja vaaleampi kuin vanha. Tavallisin ääni muistuttaa pienen lelutorven tööttäystä.


title: Valkokulmanakkeli

text: Valkokulmanakkeli elää Pohjois-Amerikassa Kanadassa arktisen alueen eteläpuolella ja Etelä-Alaskassa, sekä Yhdysvaltojen länsi- ja pohjoisosissa ja Appalakkien vuoristoa seuraten myös etelämpänä. Lajin kokonaisyksilömäärä on noin 18 miljoonaa yksilöä ja sen elinympäristön laajuus on 7,1 miljoonaa neliökilometriä. Laji on osassa elinaluettaan muuttolintu ja talvehtii Yhdysvaltain eteläosissa. Euroopassa laji on tavattu ainakin kahdesti vuoteen 1993 mennessä, mutta sitä ei ole tavattu Suomessa.


title: Valkokulmanakkeli

text: Valkokulmanakkelit asuvat havumetsissä, levinneisyysalueen eteläosissa lähinnä vuoristometsissä. Kanadassa laji elää paikoin myös sekametsissä, harvoin puhtaissa lehtimetsissä.


title: Valkokulmanakkeli

text: Valkokulmanakkelit ovat yksiavioisia. Parinmuodostus tapahtuu talvella tai keväällä, ja pari pysyttelee yhdessä vuodesta toiseen. Pesimäaikana nakkelit puolustavat aggressiivisesti pesäänsä. Lajin pesä on puun kolossa, usein paksun oksan kolossa. Kolo voi olla vanha tikanpesä tai emot kovertavat sen yhdessä. Nakkelit varustavat lentoaukon pihkalla, naaras sisäpuolen ja koiras ulkopuolen. Ne kantavat pihkan nokassaan tai kaarnanpalasen päällä. Naaras munii tavallisesti viisi tai kuusi munaa, vaihteluväli on 2–8. Naaras hautoo 12–13 päivää. Poikasia ruokkivat sekä naaras että koiras. Poikaset lähtevät pesästä 18–21 päivän ikäisinä, ja ovat täysin itsenäisiä kaksi viikkoa pesästä lähdön jälkeen. Laji pesii kerran kesän aikana.


title: Valkokulmanakkeli

text: Kesäaikaan nakkelit syövät pääasiassa pieniä selkärangattomia. Syksyllä ja talvella nakkelit syövät enimmäkseen havupuiden siemeniä. Poikasia ruokitaan eläinravinnolla. Syksyllä ja talvella ne varastoivat ruokaa muiden nakkelien tapaan.


title: Vesanka

text: Vesanka on asuinalue Jyväskylän länsiosassa valtatie 23:n varrella. Vesanka on Jyväskylän virallisessa kaupunginosajaossa 54. kaupunginosa.


title: Vesanka

text: Vesangan asutus sijoittuu alueen läpi kulkevien maanteiden varteen ja Vesankajärven ympärille. Vanha omakotiasutus sijoittui neljään tihentymään, joiden välillä oli haja-asutusta. Näitä tihentymiä olivat rautatieaseman seutu, Kettulanmäki aseman länsipuolella, tien varsi Möykynmäen tasalla ja tien varsi Möykynmäeltä Ruokkeelle.


title: Vesanka

text: Vesangassa on "Vesanka-talo", jossa toimivat koulu, päiväkoti ja lähikirjasto. Vesangassa toimii aktiivinen kyläyhdistys, joka on remontoinut vanhan työväentalo "Rientolan". Kylässä on vilkasta harrastus- ja vapaa-ajan toimintaa.


title: Vesanka

text: Vesanka vietti 450-vuotisjuhliaan vuonna 2009. Kylä sai alkunsa 1559, kun ensimmäinen vakituinen asukas Antti Soikkanen merkittiin veroluetteloon. Vesangassa oli aiemmin rautatieasema sekä Möykynmäen rautatieseisake. Rata Jyväskylään päin kulkee Möykynmäen tunnelin kautta.


title: Nummi-Pusulan vaakuna

text: Nummi-Pusulan kunnanvaakuna on saanut aiheensa Nummen kirkonkylällä sijaitsevista pitäjänmakasiineista, joiden katsotaan vaikuttaneen merkittävästi kunnan kehitykseen. Vaakunan putkilukko viittaa näihin 1754 ja 1850 rakennettuihin makasiineihin, jotka rakennettiin aikanaan keräämään viljaa hyvinä aikoina jaettavaksi edelleen huonoina aikoina tarvitseville ja tarvittaessa lainaamaan sitä siemenviljaksi maanviljelijöille.


title: Nummi-Pusulan vaakuna

text:
Vaakunan on suunnitellut Gustaf von Numers, ja se vahvistettiin alun perin Nummen kunnan vaakunaksi 1. lokakuuta 1956. Vaakunan selitys on ”sinisessä kentässä hopeinen putkilukko”. Kun Nummen ja Pusulan kunnat yhdistyivät 1981, syntynyt Nummi-Pusulan kunta otti käyttöön Nummen vaakunan.
Vaakuna jäi epäviralliseksi kotiseutuvaakunaksi 2013, kun Nummi-Pusula liittyi Karjalohjan kanssa Lohjan kaupunkiin.


title: Castanet-le-Haut

text: Castanet-le-Haut on kunta Hérault’n departementissa Languedoc-Roussillonin hallintoalueella Ranskassa. Vuonna 2012 kunnassa oli 196 asukasta.


title: Yhteysesikunta Roi

text: Yhteysesikunta Roi () oli jatkosodan aikainen suomalainen päämajan alainen esikunta, jonka tehtävänä oli pitää yhteyttä Pohjois-Suomessa olevien saksalaisjoukkojen, XX Armeijakunnan esikuntaan (AOK Norwegen). Esikunta oli sijoitettuna saksalaisesikunnan () yhteyteen Rovaniemelle. Esikunnan päällikkönä toimi eversti Oiva Willamo.


title: Yhteysesikunta Roi

text: Saksan Norjan armeijan (AOK Norwegen) esikunta oli aloittanut toimintansa Suomessa jo välirauhan aikana 11. kesäkuuta. Saksalaisesikunta oli sijoittunut Rovaniemen lähistölle Ranuan tien varteen Kursunkijärvelle, jonne oli jo syntynyt saksalaisvaruskunta kauttakulkuliikenteen myötä. Esikuntaan oli määrätty Päämajan ja saksalaisille alistetun III Armeijakunnan puolesta kielitaitoisia suomalaisupseereita yhdysupseereiksi. Keskitettyä johtoa varten perustettiin marraskuussa 1941 Päämajan alainen "Yhteysesikunta Roi", jonka komentajaksi määrättiin jo yhteysupseerina Rovaniemellä toiminut jääkärieversti Oiva Willamo. Roin toimipaikkana oli kauttakulkuasioita hoitaneen päämajan alaisen "Kauttakulkuliikenteen järjestelytoimiston" tilat Lapin rajavartioston esikuntarakennuksessa Korkalovaarassa. Kauttakulkuliikenteen järjestelytoimiston tehtävät ja henkilöstö siirrettiin Roille. Yhteydenpito helpottui kun saksalaisjoukot siirsivät esikuntansa tammikuussa 1942 Kursunkijärveltä Rovaniemen keskuskansakouluun.


title: Yhteysesikunta Roi

text: Esikunta jakaantui helmikuussa 1942 viiteen toimistoon tehtävien mukaan:


title: Yhteysesikunta Roi

text: Esikunnan yhteysupseerit toimivat eri yksiköiden esikunnissa, ja neljä heistä Rovaniemellä. XIX Vuoristoarmeijakunnan esikunnassa Petsamossa toimi 19 upseeria, Sallan suunnassa 12 ja Kiestingissä 11. Yhteensä upseereita oli 46 henkeä.


title: Yhteysesikunta Roi

text: Yhteysesikunta Roi lakkautettiin 14. syyskuuta 1944 Lapin sodan alkaessa. Eversti Willamo ja esikunnan tärkeimmät upseerit määrättiin vasta perustetun Pohjois-Suomen evakuointiesikunnan alaisuuteen sotilasasiantuntijoiksi.


title: Ikuko Kawai

text: Ikuko Kawai (; s. 19. tammikuuta 1968 Takamatsu) on japanilainen viulisti. Hän on julkaissut seitsemän albumia. Vaikka hänen pääpainonsa on klassisessa musiikissa, hän on tulkinnut myös muuta musiikkia ja tehnyt yhteistyötä muiden muassa Sheila E.n ja Gipsy Kingsin kanssa.


title: Ikuko Kawai

text: Kawaita on maailmalla tehnyt osaltaan tunnetuksi Michelle Kwan; hän voitti vuoden 2003 taitoluistelun maailmanmestaruuskilpailut ohjelmallaan, jonka musiikkiin kuului Kawain soittama "Red Violin".


title: Laudatio Domini

text:
Laudatio Domini on Joonas Kokkosen säveltämä kuoroteos kuusiääniselle sekakuorolle ja sopraanolle. Se on sävelletty vuonna 1966. Kokkonen käyttää teoksessaan kuiskauksia ja puhekuoroja.
Teos kantaesitettiin X Camden -festivaaleille Lontoossa 22.2.1967


title: Laudatio Domini

text: Teoksessa on viisi osaa. Sanat ovat psalmeista.


title: Pensaskari (Tornio)

text: Pensaskari on saari Perämeren kansallispuistossa Tornion vesialueella Perämerellä. Saari sijaitsee noin yhdeksän kilometriä etelään Tornion Röyttän satamasta lähellä Kemin kunnanrajaa sekä Ruotsin valtakunnanrajaa. Saaren eteläkärki, maannousun vuoksi Pensaskarin kanssa yhteen kuroutunut Mainua, on Tornion kaupungin eteläisin piste maalla. Saari sijaitsee Tornion 9 metrin väylän itäpuolella.


title: Pensaskari (Tornio)

text: Muut läheiset saaret ovat Pihlaja ja Pensaskarinkrunni idässä, Etukari ja Lounakrunni lännessä, sekä Lehtikari luoteessa. Saarella on myös yksi järvi sekä kaksi pienempää lampea.


title: Pensaskari (Tornio)

text: Saari kuuluu perinnemaisemakohteisiin, ja sen luonto käsittää muun muassa ketoja sekä rantaniittyjä. Saarella on vuosisatojen ajan sijainnut kalastajien käyttämä kalastustukikohta, ja saaren pohjoisosassa sijaitsee edelleen käytössä oleva kalastustukikohta. Saarella kasvaa katajaa, pajua, pihlajia sekä hieskoivuja. Muita saarella runsaana tavattavia kasvilajeja ovat metsälauha, sarjakeltano, lillukka, lampaannata, siankärsämö, kultapiisku, keltamaksaruoho, pietaryrtti, keltakannusruoho ja ahomansikka. Saarta on käytetty myös laidunmaana.


title: Fowler

text:
John Fowler & Co. oli englantilainen traktorimerkki, joka sulautui myöhemmn Marshalliin. Yhtiön perusti John Fowler vuonna 1847, ja se valmisti höyrykonekäyttöisiä traktoreita, jotka vetivät perässään auroja. 1860 vuoteen saakka Fowler käytti muiden konepajojen palveluksia, mutta siitä lähtien se oli päätuotannossaan omavarainen.
Suomen ensimmäiset traktorit olivat kaksi Fowler BB-traktoria, jotka hankittiin Pyhäniemen kartanoon 1898.


title: Aubrey Powell (jalkapalloilija)

text: Aubrey Powell (19. huhtikuuta 1918 – 27. tammikuuta 2009) oli walesilainen jalkapalloilija. Hänen pitkäaikaisin ammattilaisseuransa oli Leeds United AFC, jossa hän oli vuosina 1935–1948. Sen jälkeen hän pelasi Everton FC:ssa (1948–1950) ja Birmingham City FC:ssa (1950–1951). Hän kuului myös Walesin maajoukkueeseen. Peliuran päätti artriitti.


title: Aubrey Powell (jalkapalloilija)

text: Powell kuoli hoitokodissa 90-vuotiaana.


title: Aubrey Powell

text: Aubrey Powell voi viitata seuraaviin henkilöihin:


title: Chicago Cultural Center

text: Chicago Cultural Center on Chicagossa sijaitseva taide- ja kulttuurikeskus. Rakennus toimi alun perin kirjastorakennuksena, kunnes se muutettiin nykyiseen käyttöönsä kaupungin kulttuuriasioista vastanneen Lois Weisbergin aloitteesta. Chicago Cultural Center oli ensimmäinen kunnallinen kulttuurikeskus Yhdysvalloissa, ja vuosittain siellä on yli 1 000 näyttelyä ja tapahtumaa eri taiteenaloilta. Rakennuksessa on myös Chicagon kaupungin virallinen vastaanottotila arvovieraille.


title: Chicago Cultural Center

text: Crain's Chicago Business -lehden mukaan Chicago Cultural Center oli 821 000 kävijällään Chicagon viidenneksi suosituin kulttuurilaitos vuonna 2007.


title: Pirttisaari

text: Pirttisaari voi tarkoittaa ainakin seuraavia maantieteellisiä kohteita:


title: Gunnar Visapuu

text: Gunnar Sanfrid Visapuu ent. Wikström () oli suomalainen jääkärimajuri. Hän oli sotilaskoulutuksensa Saksassa saanut jääkäri, joka taisteli ensimmäisessä maailmansodassa Saksan itärintamalla Saksan armeijassa ja myöhemmin Suomen sisällissodassa. Hän oli suojeluskuntamies, joka osallistui myös siviilipuolella opetustoimiin hyvinkääläisessä oppilaitoksessa. Hänen sotilasuransa katkesi pataljoonankomentajana jatkosodassa kaatumiseen taistelussa Valkeasaaressa.


title: Gunnar Visapuu

text: Visapuun vanhemmat olivat sahanhoitaja Karl Anton Wikström ja Fanny Matilda Lavikainen. Hänet vihittiin avioliittoon vuonna 1927 Aira Irja Kaarina Ilvesvaaran kanssa.


title: Gunnar Visapuu

text: Visapuu kävi kolme luokkaa Turun reaalilyseota ja suoritti viidennen luokan Hyvinkään suomalaisessa yhteiskoulussa vuonna 1927. Hän suoritti armeijan upseerien täydennyskurssin vuonna 1924 ja taktiikan soveltamiskurssin vuonna 1926 ja suojeluskuntain komentajakurssin vuosina 1931 - 1932 Suojeluskuntain päällystökoulussa.


title: Gunnar Visapuu

text:
Visapuu työskenteli konttoriapulaisena Helsingissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 24. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet komennettiin 10. tammikuuta 1918 oberzugführer Friedel Jacobssonin komennuskunnan mukana Suomeen, minne he saapuivat 31. tammikuuta 1918 Tornioon.
Visapuu otti pikakivääriosaston johtajana osaa Tornion valtaukseen. Tornion valtauksen jälkeen hän liittyi 1. Oulun rintamakomennuskuntaan, missä hänet määrättiin aluksi konekivääriosaston ja 18. maaliskuuta 1918 alkaen komennuskunnan päälliköksi. Hänet siirrettiin joukkoineen 16. huhtikuuta 1918 alkaen 4. Pohjois-Pohjanmaan rykmentin 1. pataljoonan 3. komppaniaksi. Visapuu otti osaa sisällissodan taisteluihin Pirttijärvellä, Lampilla, Alhaisissa, Suodenniemellä, Mouhijärvellä, Karkussa ja Tyrväällä, Tampereella ja pataljoonan etenemiseen Mouhulta Kaipiaisten kautta Haminaan.


title: Gunnar Visapuu

text: Visapuu palveli sisällissodan jälkeen edelleen komppanianpäällikkönä Pohjois-Pohjanmaan rykmentissä, josta hänet siirrettiin 26. elokuuta 1918 Suomen valkoisen kaartin 1. konekiväärikomppanian päälliköksi.


title: Gunnar Visapuu

text: Armeijasta hän erosi 15. heinäkuuta 1919 ja astui suojeluskuntajärjestön palvelukseen ja hänet sijoitettiin 27. elokuuta 1919 alkaen paikallispäälliköksi Hyvinkään suojeluskuntaan. Paikallispäällikön tehtävistä hänet siirrettiin 1. syyskuuta 1923 alkaen ensimmäiseksi sotilasohjaajaksi Pohjois-Uudenmaan suojeluskuntapiiriin, josta hän palasi takaisin Hyvinkään suojeluskuntaan paikallispäälliköksi 1. maaliskuuta 1924. Pohjois-Uudenmaan suojeluskuntapiirin VI alueen päälliköksi hänet nimitettiin 1. huhtikuuta 1925, josta hänet siirrettiin ensimmäiseksi sotilasohjaajaksi samaiselle alueelle 1. maaliskuuta 1930 alkaen. Edellä mainittujen suojeluskuntatehtävien ohella hän toimi myös vuosina 1920 - 1922 Hyvinkään suomalaisen yhteiskoulun kuvaamataidon ja kaunokirjoituksen opettajana ja vuosina 1920 - 1930 samaisen oppilaitoksen voimistelun opettajana.


title: Gunnar Visapuu

text:
Visapuu osallistui talvisotaan pataljoonan komentajana Jalkaväkirykmentti 12:ssa, jonka mukana hän osallistui taisteluihin Karjalankannaksella. Välirauhan aikana hän palasi suojeluskuntatöihin sotilasohjaajaksi Pohjois-Uudenmaan suojeluskuntapiiriin.
Jatkosodan puhjettua hänet komennettiin pataljoonankomentajaksi Jalkaväkirykmentti 46:n III pataljoonaan, jonka komentajana hän otti osaa taisteluihin Valkeasaaressa, missä hän kaatui tarkka-ampujan luodista 11. joulukuuta 1941. Hänet haudattiin Tuusulan sankarihautaan.


title: Peng Zhen

text: Peng Zhen (kiinaksi 彭真; pinyin: Péng Zhēn; Wade-Giles: P'eng Chen; s. 12. lokakuuta 1902 - k. 26. huhtikuuta 1997) oli kiinalainen johtava kommunistipoliitikko.


title: Peng Zhen

text: Peng liittyi kommunistiseen puolueeseen vuonna 1923. Hänet pidätettiin 1929, mutta hän jatkoi puoluetoimintaa maan alla. Vapauduttuaan 1935 hän perusti vastarintaliikkeitä Japania vastaan, joka miehitti tuolloin Mantšuriaa. Toisen maailmansodan päätyttyä hän palveli kommunistien puolella Kiinan sisällissodassa.


title: Peng Zhen

text: Kommunistien voittoon päättyneen sodan jälkeen Peng pääsi puolueen keskuskomiteaan ja sen sihteeristöön. Hän oli myös Pekingissä puolueen johtajistossa ja nimitettiin kaupungin pormestariksi 1951. Peng menetti kuitenkin virkansa jouduttuaan Maon epäsuosioon ja kulttuurivallankumouksen käynnistyttyä 1966, ollen Liu Shaoqin ja Deng Xiaopingin ohella merkittävimpiä epäsuosioon joutuneita revisionisteja. Dengin noustua valtaan yli 10 vuotta myöhemmin Pengin maine rehabiloitiin ja hän palasi keskuskomitean sihteeristöön. Vuosina 1983-1988 Peng oli kansankongressin puheenjohtaja, minkä jälkeen hän vetäytyi politiikasta.


title: Töyhtökiurut

text: Töyhtökiurut ("Galerida") on kiurujen heimoon kuuluva lintusuku.


title: Iso Roobertinkatu

text: Iso Roobertinkatu () on koillis-lounais-suuntainen katu Helsingin Punavuoressa. Lyhyempi itä-länsisuuntainen Pieni Roobertinkatu sijaitsee sen lähellä Kaartinkaupungissa. Molemmat kadut on nimetty Robert Henrik Rehbinderin (1777–1841) mukaan. Iso Roobertinkatu on Helsingin tunnetuimpia kävely- ja kauppakatuja. Lounaassa katu ei muista Punavuoren kaduista poiketen ulotu Telakkakadulle tai merenrantaan saakka, vaan päättyy Sinebrychoffin puistoon, jossa olevalle kalliolle kadun päästä johtaa portaat. Kadun länsipäästä kääntyy vasemmalle hyvin lyhyt Kivenhakkaajankatu, joka päättyy Punavuorenkadun risteykseen. Koillisessa Iso Roobertinkatu ulottuu Yrjönkadulle, jonka itäpuolella katu jatkuu Pieni Roobertinkatu -nimisenä, ei tosin aivan saman suuntaisena.


title: Iso Roobertinkatu

text: Ison ja Pienen Roobertinkadun ruotsinkieliset nimet otettiin käyttöön jo vuonna 1820. Suomenkielisinä kadunnimenä olivat vuoden 1866 kartassa Ropertin Suurikatu ja Ropertin Pikkukatu, ja 1890-luvulla tulivat käyttöön Iso ja Pikku Robertinkatu, jotka vahvistettiin vuonna 1909. Nimien suomenkielinen kirjoitusasu muutettiin nykyiseksi vuonna 1928.


title: Iso Roobertinkatu

text: Ison Roobertinkadun varaaminen pääasiassa julkiselle liikenteelle ja jalankululle oli ollut esillä jo 1950-luvulla Helsingin kaupungin eri lautakunnissa. Fredrikinkadun ja Yrjönkadun välinen osuus Isoa Roobertinkatua muutettiin kävelykaduksi vuonna 1985 kaupunginvaltuuston hyväksyttyä asemakaavan muutoksen toukokuussa 1983. Helsingin ensimmäisen varsinaisen kävelykadun avajaisia vietettiin Isolla Roobertinkadulla 14. syyskuuta 1985.


title: Iso Roobertinkatu

text: Ison Roobertinkadun poikkikadut ovat idästä länteen luettuina: Yrjönkatu, Annankatu, Fredrikinkatu ja Albertinkatu sekä lyhyt Kivenhakkaajankatu, joka johtaa Ison Roobertinkadun päästä samansuuntaiselle Punavuorenkadulle.


title: Iso Roobertinkatu

text: Kadun alkupäässä sijaitsee vuonna 1995 pystytetty moderni veistos "Viheltävä helsinkiläinen", jonka kuvanveistäjä Björn Weckström lahjoitti Helsingin kaupungille.


title: Iso Roobertinkatu

text:
Tuvendo Oy julkaisi tammikuussa 2009 Isosta Roobertinkadusta mallinnetun virtuaalimaailman. Virtuaalinen katu käsittää rakennukset 1–27 ja 2–32 sekä
kadun jokaisen myymälän yhteystietoineen ja nettisivuineen.


title: Philip Morton

text: Philip Morton on yhdysvaltalainen elokuvakäsikirjoittaja. Hänen genrejään ovat scifi ja thrilleri.


title: Koivulahden vaakuna

text: Koivulahden kunnanvaakuna on saanut aiheensa Koivulahden alueella alkunsa saaneista herätysliikkeistä, joita lilja ja tähdet vaakunassa symboloivat. Alueelta 1920–luvun alussa lähtenyt suurempi herätys tunnettiin Koivulahden herätyksenä.


title: Koivulahden vaakuna

text: Vaakunan on suunnitellut Gustaf von Numers, ja se vahvistettiin käyttöön 8. maaliskuuta 1955. Vaakunan selitys on ”sinisessä kentässä lilja, saatteena lakioittain kaksi kuusisakaraista tähteä; kaikki kultaa”. Vaakuna muuttui epäviralliseksi kotiseutuvaakunaksi vuonna 1973 Koivulahden liityttyä Mustasaaren kuntaan.


title: Jean-Baptiste Tavernier

text: Jean-Baptiste Tavernier (1605 – heinäkuu 1689) oli ranskalainen jalokivikauppias, joka toi Intiasta Eurooppaan muun muassa Koh-i-Noor- ja Hope-timantit.


title: Jean-Baptiste Tavernier

text: Tavernier teki vuosina 1631–1668 kuusi matkaa Intiaan. On epäilty, että hän olisi hankkinut Hope-timantin laittomin keinoin. Erään teorian mukaan sinisen väristä Hope-timanttia olisi pidetty Intiassa kirottuna, koska sininen on tuhon ja kuoleman jumalan Yaman väri. Tavernier kertoi eurooppalaisille myös intialaisten tavasta polttaa leskiä roviolla. Ranskan kuningas Ludvig XIV osti Hope-timantin Tavernierilta vuonna 1668. Ludvig antoi maksuksi Tavernierille 893 731 liiraa ja paronin arvonimen.


title: Luettelo Perämeren saarista

text: Tämä on luettelo Suomen ja Ruotsin alueella sijaitsevista Perämeren saarista.


title: Koirahotelli

text: Koirahotelli ("Hotel for Dogs") on Thor Freudenthalin ohjaama yhdysvaltalainen komediaelokuva, joka perustuu Lois Duncanin samannimiseen romaaniin. Se kertoo kahdesta orpolapsesta, jotka ottavat hoitoonsa hylättyjä koiria autiotaloon. Elokuvan ensi-ilta oli vuonna 2009.


title: Koirahotelli

text: Pääosissa esiintyvät Emma Roberts, Jake T. Austin ja Don Cheadle.


title: Hietikkokiurut

text: Hietikkokiurut ("Spizocorys") on kiurujen heimoon kuuluva lintusuku. Sukuun kuuluu 7 lajia.


title: Varpuskiurut

text: Varpuskiurut ("Eremopterix") on kiurujen heimoon kuuluva lintusuku. Sukuun kuuluu 8 lajia.


title: Banzuke

text: Banzuke (myös "Kinniku Banzuke" sekä "Unbeatable Banzuke") on japanilainen televisiosarja, jossa ihmiset yrittävät päästä mestareiden kirjaan erilaisissa lajeissa. Lajeja ohjelmassa on noin kaksikymmentä kappaletta. Esim. "Kenguru", "Bambulaukka", "Superpyörä", "Jättipallo", "Dominosilta"... Ohjelmaa juontaa koomikko Rome Kanda, joka esiintyy ohjelmassa nimellä Kei Kato. Suomessa nähtävässä versiossa ohjelma juonnetaan japaniksi, profiilit esitetään englanniksi. Suomessa ohjelmaa esittää JIM. Sarjaa tehtiin vuosina 1995–2002. Ohjelman kuvaukset pantiin jäihin kun kaksi kilpailijaa loukkaantui erittäin vakavasti kilpaillessaan lajissa "Power Island". Vuodesta 2008 alkaen sarjaa alettiin kuvata uudelleen.


title: Banzuke

text: Bambulaukka I, II, III


title: Banzuke

text: Bambulaukassa kävellään esteiden yli puujaloilla. Tässä lajissa on ollut kaksi onnistujaa. Alkuperäisen radan esteet ovat Shakkilauta, Astinkivet, Portaat, Riippusilta, Kapeat Portaat, Vallihauta, Tukkisilta ja S-Silta. Toisen radan esteet ovat Aidat, Liukuhihna, Vihreä Vuori tai Lumivuori, Tuplamutka, Astinkivet, Viistoramppi, Riippusillat, Vasaraväistö ja Sortunut S-Silta. Kolmannen radan esteet ovat Potkurit, Liikkuva Verkko, Renkaat, Kiipeilymäki, Sik-Sak-mäki, Keinutukit, Jousitolpat, portaat, ja Pyörivä Tukki.


title: Banzuke

text: Banzai 90


title: Banzuke

text: Banzai 90-lajissa kilpailevat kuusihenkiset joukkueet. Joukkueiden pitää saada neljä jäsenistään roikkumaan. Mikäli kaikki onnistuvat roikkumaan vähintään 10 sekuntia, joukkue saa nimensä lajin Banzuken mestareiden kirjaan. Tässä lajissa on ollut neljä onnistujaa.


title: Banzuke

text: Daruma 7


title: Banzuke

text: Daruma 7:ssä kilpailijoiden pitää lyödä 7 kiekkoa niin että kiekkopinon päällä oleva punainen daruma ei putoa maahan. Lajista on myös tehty lajit Super daruma, jossa on 9 kiekkoa ja Ässädaruma, jonka kiekot levenevät. Tässä lajissa on ollut 4 eri onnistujaa.


title: Banzuke

text: Dominosilta I, II, III


title: Banzuke

text: Dominosillalla kävellään dominosillan päältä. Tässä lajissa on ollut 2 onnistujaa.


title: Banzuke

text: Helikopteri


title: Banzuke

text: Helikopteri-lajissa ihmiset kilpailevat radio-ohjattavalla helikopterilla. Tässä lajissa on ollut 1 onnistuja. Radan esteet ovat Nauhapujottelu, Korkea Torni, Romutunnelit, Häkki ja Luola, jonka jälkeen tulee lepopaikka. Sitten tulevat Tuulettimet, Hullu Kahdeksikko ja Liukurengas, jonka jälkeen täytyy laskeutua Laskeutumisalustalle.


title: Banzuke

text: Hämähäkkiseinä


title: Banzuke

text: Kahjoista ninjoista tuttu laji, jossa pitää mennä hämähäkkiseinän läpi. Tässä lajissa on ollut 2 eri onnistujaa.


title: Banzuke

text: Keinulauta 60


title: Banzuke

text: Keinulauta 60-lajissa on lajin nimen mukaisesti 60 sekuntia aikaa onnistua. Ensin toisen kilpailijan pitää ottaa tynnyri telinestä ja antaa toiselle joukkueen jäsenelle. Siteen toisen joukkueen jäsenen on laitettava tynnyri toisen puolen telineeseen. Tämän jälkeen molempien kilpailijoiden on palattava takaisin keskelle. Tässä lajissa on ollut yksi voittaja.


title: Banzuke

text: Kendama


title: Banzuke

text: Kendamassa pitää saada suuri pallo kolmen eri kokoisen vaakakupin päälle.


title: Banzuke

text: Kenguru


title: Banzuke

text: Kenguru-lajissa hypitään hyppykepillä. Kukaan ei ole pystynyt selvittämän tiensä Kengurussa maaliin, vaikka useita hyviä yrityksiä on tässä lajissa nähty. Radan esteet ovat Portaat, Sik-sak-polku, Sienet, Pensaat ja Kapea Silta, jonka jälkeen tulee lepopaikka. Sitten tulevat Shakkilauta, Putoavat Kivet, Neonverkko ja Sortunut Silta.


title: Banzuke

text: Kissakärryt


title: Banzuke

text: Kissakärryissä toinen ohjaa kärryä ja toinen on kärryn kyydissä. Lajin 4 ensimmäistä estettä pitää suorittaa 60 sekunnissa.Radan esteet ovat Banaanimutka, Melonimäki, Donitsirinki ja Rotanloukku, jonka jälkeen tulee lepopaikka. Sitten tulevat Kirjahylly, Hajonnut Piano, Viistopolku, Sik-Sak-muuri ja Kiertyvä Kalanruoto.


title: Banzuke

text: Koskematon


title: Banzuke

text: Koskenmaton-lajissa kaksi ottelijaa taistelee siten, että ottelijan on otettava toiselta ottelijalta tämän sauva. Kun kilpailija on saanut kaksi sauvaa hän voittaa. Tässä lajissa on 1 mestari.


title: Banzuke

text: Käsillä kävely I, II, III


title: Banzuke

text: Käsillä kävelyssä lajin kilpailijat kävelevät käsillä erilaisten esteiden yli. Tässä lajissa on yhteensä 3 eri onnistujaa. Alkuperäisen radan esteet ovat Nojapuut, Taivaan Portaat, Pohjaton Kuilu ja Pirunsilta, jonka jälkeen tulee lepopaikka. Sitten tulevat Vuoristopolku, Manalan Portaat, Motivaatiomäki ja Kapea Silta. Toisen radan esteet ovat Rautaristikko, Aaltokukkulat tai Kukkulaportaat ja Vesieste, jonka jälkeen tulee lepopaikka. Sitten tulevat Tukkivuori, Riippusilta, Rikkonaiset Rappuset ja S-Mäki. Kolmannen Radan esteet ovat Soraportaat, Kalliovuori, Tukkimäki, Liukuhihna tai Bambusilta ja Vihreä Nousu, jonka jälkeen tulee lepopaikka. Sitten tulevat Hissi, Riippusilta, Vesimäki ja Tulivuori.


title: Banzuke

text: Jättipallo


title: Banzuke

text: Jättipallossa kilpaillaan jättipallolla.


title: Banzuke

text: Lihaskunto


title: Banzuke

text: Lihaskunnossa testataan lihasten kuntoa.


title: Banzuke

text: Ottoto 9


title: Banzuke

text: Ottoto 9-lajissa kilpailijat pitävät sormella metallista tankoa. Tässä lajissa on ollut yksi voittaja. Radan esteet ovat Käännös Oikeaan, Portaat, Poikkipuut, Viuhuvat Vasarat, Kapenevat Portaat ja Kapea Silta, jonka jälkeen tulee lepopaikka. Sitten tulevat Potkuri, Viisi Esirippua ja S-Mutka.


title: Banzuke

text: Pierrotin tiellä I, II, III, IV, V


title: Banzuke

text: Pierrotin tiellä-lajissa yrittäjät ajavat yksipyöräisellä. Tässä lajissa on ollut 8 voittoa. Alkuperäisen radan esteet ovat Pujottelu, Jyrkkä Mäki, Sik-Sak-silta, Kulmaportaat, Jousilevyt, Heiluri, Väli, Loppuportaat ja Urasilta. Toisen radan esteet ovat Mutkapujottelu, Ramppi, Keinulauta, Mutkamäki, Heiluri, Kulmasilta, Kolme Loikkaa, Portaat ja Tukkisillta. Kolmannen radan esteet ovat Ympyrä, Pujottelu, Ramppi, S-Silta, Portaat, Vasaraväistö, Sik-Sak-silta, Kolmoisramppi Takaperin ja Kapea Silta. Neljännen radan esteet ovat Aika-Ajo, Pujottelu, Portaat, Vaaralliset Vasarat, Sik-Sak-rinne, Miekkamäki, Alamäki ja Kapea Silta. Viidennen radan esteet ovat Elämänpyörä, Kukkapujottelu, Ristisilta, Kivivyöry, S-Silta, Keinulauta, Liukuhihna, Tasapainosilta ja Raivokas Rinne.


title: Banzuke

text: Pierrotin aave


title: Banzuke

text: Pierrotin aave on "Pierrotin tiellä" -lajin "kauhuversio". Lajissa ei ole onnistujia.


title: Banzuke

text: Pikatikki


title: Banzuke

text: Pikatikissä tehdään punneruksia kolmen minuutin ajan. Lajin ylivoimainen mestari Kohei Asano on voittanut kaikki haastajansa. Myös Kahjot ninjat-kilpailija Katsumi Yamada on kisannut Pikatikissä.


title: Banzuke

text: Rakkaus koetuksella


title: Banzuke

text: Avioparit ja sukulaiset kilpailevat tässä lajissa. Kaksihenkisillä joukkueilla on 60 sekuntia aikaa päästä lähelle. Tämän lajin on onnistunut läpäisemään 2 joukkuetta.


title: Banzuke

text: Skeittaus


title: Banzuke

text: Skeittaus-lajissa lajin kilpailijat skeittaavat skeittilaudalla. Tässä lajissa on 1 mestari. Radan esteet ovat Ollie-Porras, Ramppikuume,Putki ja Reili, jonka jälkeen tulee lepopaikka. Sitten tulevat Kapeat Mäet, Portaat, Kaksoisramppi, Kanjoni ja Hyppyramppi.


title: Banzuke

text: Superpyörä I, II, III


title: Banzuke

text: Superpyörä-lajissa ajetaan pyörällä radalla. Superpyörässä on mestareiden kirjaan saanut nimensä 3 eri henkilöä. Alkuperäisen radan esteet ovat Oja, Kivitarha, Kaapelikelat, Jättiaskelmat, Sik-Sak-polku, Sortunut Silta, Kuolemanlaakso, Jyrkkä Mäki ja Suuri Pudotus. Toisen radan esteet ovat Sahakukkulat, Kivitarha, Tynnyrihyppy, Raidesilta, Kaapelikelat, Tikapuut, Hyppylavat ja Kuolonhyppy. Kolmannen radan esteet ovat Sahakukkulat, Levylautaset, Portaat ja rinne (Portaista ja Rinteestä saa valita), Trampoliinihyppy, Vierivät Kivet, Korkea Askelma, Nouseva Lankkusilta, Tornit ja Maapallo.


title: Banzuke

text: Trampoliini


title: Banzuke

text: Trampoliini-lajissa on hypättävä trampoliininta kolmeen erikorkuiseen torniin.


title: Banzuke

text: Tuskien tie


title: Banzuke

text: Tuskien tiessä kilpailijoiden pitää päästä läpi radasta, jossa pyörii jatkuvasti tankoja.


title: Jymy

text: Jymy oli 1970–luvulla ilmestynyt sarjakuvalehti. Se julkaisi pääasiassa amerikkalaista underground-sarjakuvaa. Keskeisiä piirtäjiä oli mm. Robert Crumb ja Jay Lynch. Jymy ilmestyi vuosina 1973–1975. Päätoimittajana oli aluksi Pekka Gronow ja myöhemmin Kari Kantalainen.


title: Galliano

text: Galliano on italialainen vaniljan makuinen yrttilikööri, jonka kehitti livornolainen brandynvalmistaja Arturo Vaccari. Vaccari nimesi liköörin ensimmäisessä Italian-Etiopian sodassa palvelleen upseeri Giuseppe Gallianon mukaan. Galliano sisältää vaniljan lisäksi muun muassa tähtianista, inkivääriä ja sitruunaa. Liköörin keltainen väri on peräisin tartratsiinista.


title: Galliano

text: Gallianoa sisältäviin drinkkeihin lukeutuu esimerkiksi "Harvey Wallbanger". Siinä vodka pidennetään appelsiinimehulla, jonka jälkeen Galliano valutetaan juoman päälle.


title: Galliano

text: Gallianoa voidaan käyttää myös "Hot Shotissa", joka sisältää 2 cl yrttilikööriä, 2 cl kahvia ja kermavaahtoa.


title: Julien Faubert

text: Julien Alex Thomas Faubert (s. 1. elokuuta 1983 Le Havre, Ranska) on ranskalainen jalkapalloilija, pelipaikaltaan puolustava keskikenttäpelaaja. Hän edustaa Veikkausliigassa pelaavaa Interiä. Faubert on pelannut sekä Ranskan että Martiniquen maajoukkueissa.


title: Julien Faubert

text: Faubert syntyi Le Havressa Ranskan pohjoisrannikolla, mutta muutti vuonna 1998 etelärannikon Cannesiin saatuaan paikan AS Cannesin arvostetusta junioriakatemiasta. Ranskan kolmanneksi korkeimmalla sarjatasolla Nationalissa pelanneessa Cannesin edustusjoukkueessa hän debytoi kaudella 2001–2002. Vuonna 2004 hän siirtyi Ligue 1 -seura Bordeaux’hon, jonka kanssa hän saavutti kaudella 2005–2006 liigan kakkossijan. Sijoituksen ansiosta joukkue pääsi mukaan kauden 2006–2007 Mestarien liigaan, jossa Faubert onnistui myös maalinteossa.


title: Julien Faubert

text: Kesällä 2007 muun muassa italialainen Roma ja skotlantilainen Rangers olivat kiinnostuneita Faubertistä, mutta 1. heinäkuuta hän siirtyi 9 miljoonalla eurolla Englannin valioliigan West Ham Unitediin. Ensimmäinen kausi Englannissa oli loukkaantumisten rikkoma, sillä hän loukkasi akillesjänteensä jo harjoituskaudella ja teki virallisen debyyttinsä West Hamin riveissä vasta tammikuussa 2008 ottelussa Fulhamia vastaan. Kauden aikana hän pelasi liigassa ja FA Cupissa yhteensä vain kahdeksan ottelua.


title: Julien Faubert

text: 31. tammikuuta 2009 Faubert siirtyi kauden loppuun asti kestävällä lainasopimuksella espanjalaiseen Real Madridiin. Viisikuukautinen Madridissa oli kuitenkin pettymys, sillä hän pelasi vain kahdessa ottelussa yhteensä 52 minuutin ajan.


title: Julien Faubert

text: Vaikean lainasopimus-aikansa jälkeen kausi 2009–2010 alkoi Faubertin osalta kaikesta huolimatta hyvissä merkeissä ja hän oli alkukauden aikana ottamassa tärkeitä voittoja Wolverhamptonista ja Millwallista. Ensimmäisen maalinsa joukkueessa hän teki 50. valioliigaottelussansa 20. helmikuuta 2010 Hullia vastaan.


title: Julien Faubert

text: Faubert solmi tammikuussa 2017 turkulaisen Interin kanssa yksivuotisen sopimuksen.


title: Julien Faubert

text: Ensiesiintymisensä Ranskan maajoukkueessa Faubert teki harjoitusottelussa Bosnia ja Hertsegovinaa vastaan 16. elokuuta 2006. Hän teki 2–1 päättyneen ottelun voittomaalin.


title: Tribalismi

text: Tribalismi eli heimokuntaisuus on ajattelutapa, jossa ryhmän jäsenet käyttäytyvät ja ajattelevat lojaalisti omaa heimoaan tai sosiaalista ryhmäänsä kohtaan.


title: Tribalismi

text: Heimokuntaisen me-tunteen syntymisen perusteita ovat tyypillisesti asuinalue, ulkonäkö, yhteinen kieli, uskonto ja kulttuuri. Tunteet vaikuttavat siihen miten nämä tekijät koetaan, ja niissä voi olla myytin aineksia. Jonathan Glover on arvioinut, että tribalismi saattaa liittyä ihmisen tarpeeseen luoda itsestään ja elämästään jonkinlainen eheä kokonaisuus. Siinä tapauksessa tribalismin juuret olisivat syvällä ihmismielessä, eikä sitä voi eliminoida.


title: Tribalismi

text: Tribalismi muistuttaa nationalismia mutta on tätä vanhempi ja syvempi ilmiö. Tribalismi voi rinnastua rasismiin, jos ryhmä suhtautuu vihamielisesti niihin jotka jäävät me-käsitteen ulkopuolelle, ja oman ryhmän jäsenten kohtuuttomaan suosimiseen.


title: Luettelo vuoden 1981 miehittämättömistä avaruuslennoista

text: Tämä on luettelo vuoden 1981 miehittämättömistä avaruuslennoista. Vuonna 1981 tehtiin 181 avaruusaluksen laukaisuyritystä, joista viisi oli miehitettyjä lentoja mukaan lukien kaksi ensimmäistä sukkulalentoa. 176:sta miehittämättömän avaruusaluksen laukaisusta kolme epäonnistui, joten onnistumisprosentti oli ennätyksellinen. Osittaisia epäonnistumisia oli muutamia.


title: The Maw

text: The Maw on Twisted Pixel Gamesin kehittämä Live Arcade -peli Xbox 360 -konsolille. Se julkaistiin 21. tammikuuta 2009.


title: The Maw

text: "The Maw" on kolmiulotteinen tasohyppely- ja toimintapeli. Pelaaja ohjaa avaruusolio Frankia, jonka seuralaisena on aluksi pieni Maw-olio. Maw kasvaa pelin edetessä yhä suuremmaksi syödessään Yums-hahmoja. Maw saa myös erilaisia ominaisuuksia syödessään pelimaailmasta löytyviä erikoisempia olioita.


title: The Maw

text: Steam versio sisältää yhteensä 15 saavutusta.


title: Every Song I Hear...

text: Every Song I Hear... on Idols-voittaja Koop Arposen toinen single hänen ensimmäiseltä albumiltaan "New Town". Arponen on kirjoittanut kappaleen sanat itse ja ollut mukana säveltämässä sitä Patric Sarinin, Andreas Carlssonin ja Leri Leskisen kanssa.


title: Every Song I Hear...

text: Kappaleen musiikkivideo kuvattiin Yhdysvalloissa, Los Angelesissa. Ohjaajina toimivat Kusti ja Jaakko Manninen. Video sai ensi-iltansa The Voicen Heräämössä 24. helmikuuta 2009.


title: Michael York

text:
Michael York-Johnson, OBE (s. 27. maaliskuuta 1942 Fulmer, Buckinghamshire, Englanti) on englantilainen näyttelijä. Hänet tunnetaan muun muassa elokuvasta "Romeo ja Julia" (1968) sekä televisiosarjoista "The Lot", "ABC Afterschools Special", "Gilmoren tytöt" ja "Knots Landing". Hän on ollut myös ääninäyttelijänä elokuvassa "Maa aikojen alussa 7 – Kylmän tulen kivi" (2000).
York on naimisissa Patricia McCallumin kanssa. Heidän poikansa on käsikirjoittaja Rick McCallum, joka on McCallumin edellisestä liitosta, mutta York on hänen adoptioisänsä. Yorkin ystäviin kuuluu muun muassa näyttelijä Casper Van Dien.


title: Kreevinit

text: Kreevinit olivat Latvian alueella eläneitä vatjalaisia. Kreevinit puhuivat "kreeviniä", vatjan kielen murretta. Kreevini-nimitystä alkoivat käyttää latvialaiset (latviaksi "krievini", alun perin tarkoittanut ”venäläisiä”). Nimi jäi kreevinien hävittyä elämään sukuniminä muodoissa Krievini ja Krievinš. Latvian kansallisrunoilija Jānis Pliekšānsilla ja näyttelijä Uldis Dumpisilla on vatjalaisia juuria.


title: Kreevinit

text: Kreevinit polveutuivat Inkerinmaalla eläneistä vatjalaisista. Inkerinmaa oli ollut 1200-luvulta lähtien katolilaisen kirkon kiinnostuksen kohteena. Kalparitaristo rakensi alueelle Kaprion linnan, mutta joutui luopumaan siitä myöhemmin. Saksalaiseen ritarikuntaan kuulunut Vinke von Overberg teki alueelle vuosina 1444–1447 sotaretken, jonka aikana ritarikunta otti noin 3 000 vatjalaista sotavankia, jotka siirrettiin Bauskan kaupunkiin Zemgalen alueelle Latviaan rakentamaan linnaa. Monet alueen alkuperäiset asukkaat olivat kuolleet kulkutauteihin, joten työvoimaa piti tuoda muualta. Kun linnoitus valmistui, vatjalaiset jäivät Bauskan alueelle maanviljelijöiksi.


title: Kreevinit

text: Ensimmäinen kirjallinen lähde, jossa nimi on mainittu, on vuodelta 1636. Erään arvion mukaan Bauskassa ja sen lähistöllä asui vuonna 1805 noin 1 200 kreeviniä. Vuonna 1810 paikallinen pappi Karl Lutzau arvioi alueella olevan vielä 12–15 kreeviniä osaavaa henkilöä. Suomalainen Anders Johan Sjögren teki alueelle tutkimusmatkan vuonna 1846 ja arvioi kreevinin kielen jo lähes hävinneen alueelta. Tämän jälkeen kreevineistä ei enää saatu tietoja. Kielitieteilijä Ferdinand Johan Wiedemann yhdisti ensimmäisenä vuonna 1871 kreevinit Inkerin vatjalaisiin.


title: Kreevinit

text: Koska kreevinit olivat eläneet eristyksissä muista vatjalaisista ja pitkän aikaa täysin umpiossa, oli heidän keskuudessaan säilyneillä kansatieteellisillä erikoisominaisuuksilla ja heidän kielellään, josta tosin saatiin niukasti muistiinpanoja, erityistä tutkimuksellista arvoa. Esimerkiksi kreevinien tapaa kutsua asuintaloaan riiheksi virolaisten tapaan on nähty todisteeksi vatjalaisten ja virolaisten yhteydelle.


title: Kreevinit

text: Monet varhaiset kreevinien tutkijat huomasivat heidän poikkeuksellisen pukeutumisensa. Kreevinien miestenpuku ("kiut, kiuting") erosi latvialaisesta kauluksen kirjonnan suhteen. Kirjonta oli tehty punaisella ja sinisellä langalla, samaan tapaan kuin Inkerissä. Paita oli ilmeisesti napiton ja kiinnitettiin nauhoilla kaulan alle. Toinen miehenpuvun merkittävä osa on pitkä päällystakki ("viita, viite, viiten"), joka oli tehty villaisesta kankaasta. Tämä vaate oli ilmeisesti lainattu samalle alueelle muuttaneilta saarenmaalaisilta. Latvialaisperäisiä asusteita olivat lyhyet polvihousut, pitkät sukat ja kengät. Takin päällä pidettiin vyötä, jolla riippui usein tuppipuukko. Kreevinitytöt ovat vatjalaisista poiketen pitäneet hiuksensa palmikoituna. Lisäksi he käyttivät jonkinlaista seppeleen kaltaista koristetta, jonka takana riippui nauhoja. Naiset käyttivät päähuivia, jonka tapaisia käytettiin myös Inkerissä. Lisäksi he pitivät sen päällä kirjavaa huivia, jota voi verrata vatjalaisten silkkihuiviin.


title: Kreevinit

text:
”Isä meidän” -rukous kreevinin murteella:
"Meģģi ise taiwâs!"
"jadku elka śiwu śenna"
"tulap meģģi tiwi śivu riikki!"
"Śiwu meelle se iggau ka kui taiwâs ni kans ma bēli!"
"Meģģi arma leipe anna meli tennawa."
"Ġedde meggi padudd, kui me jattim umili nisi meli jad!"
"Elas meite kurja sad."
"Śewon wodse kurģe miusse erre"
"Jo siula kalpap śiwu kikki śiwu appi un śiwu üwiwi śewonśe śewonśe."
"Amen!"


title: Mikä mieletön perhe!

text: Mikä mieletön perhe! () on Thomas Brezinan kirjoittama nuortenkirja, joka kuuluu sarjaan "Seitsemän tassua ja Penny". Kirja julkaistiin toukokuussa 2009.


title: Mikä mieletön perhe!

text: Lähistön koirat ovat vaarassa. Ihmiset väittävät, että taistelukoirat on lopetettava ja että ne tappavat kaikki lapset. Penny saa kännykkäänsä ikäviä viestejä, joilla on seurauksensa. Hän yrittää selvittää julman ihmisen henkilöllisyyden, koska kaksi koiraakin oli vähällä kuolla. Samaan aikaan eräs menneisyyden hahmo näyttäytyy. Moosburgerin perhekin näyttää seonneen, koska Kolumbus ryhtyy pelleksi ja yrittää kerätä rahaa. Taloon tulee myös englantilainen vaihto-oppilas Julia.


title: PICARD

text: PICARD on Ranskan avaruusjärjestön CNESin toteuttama aurinkoa tutkiva satelliitti, joka laukaistiin kesäkuussa 2010. Se on nimetty ranskalaisen 1600-luvulla eläneen tähtitieteilijän Jean Picardin mukaan.


title: PICARD

text: PICARD käyttää CNESn kehittämää MYRIADE-mikrosatelliittirunkoa. Se painaa mittalaitteineen vain 150 kg. Sen instrumentit ovat


title: Vanne (urheiluväline)

text: Vanne on rytmisen kilpavoimistelun hulavannetta muistuttava väline. Vanne itsessään on väritön. Vanne päällystetään siihen kuuluvalla värillisille teipillä.


title: Vanne (urheiluväline)

text: Vanteita on isoja ja pieniä: halkaisija voi olla 51 ja 90 senttimetrin välillä. Painoa vanteella on oltava vähintään 300 grammaa.


title: Jimmie Åkesson

text: Per Jimmie Åkesson (s. 17. toukokuuta 1979 Bromöllan kunta, Skånen lääni) on ruotsalainen poliitikko, joka on ollut Ruotsidemokraatit-puolueen () puheenjohtaja vuodesta 2005 lähtien.


title: Jimmie Åkesson

text: Åkesson on kuulunut ruotsidemokraatteihin vuodesta 1995 lähtien. Vuonna 1998 hän liittyi puolueen nuorisojärjestöön, Sverigedemokratisk Ungdomiin, ja toimi sen puheenjohtajana vuosina 2000–2005. Ruotsidemokraattien jäseneksi hänet houkutteli puolueen silloinen varapuheenjohtaja Tina Hallgren Bengtsson. Puolueen puheenjohtajana hän on Mikael Janssonin seuraaja.


title: Jimmie Åkesson

text: Ennen poliitikoksi ryhtymistään Åkesson opiskeli valtio-oppia Lundin yliopistossa. Hän asuu Sölvesborgissa, jonka kunnanvaltuustoon hän on kuulunut vuodesta 1998 lähtien. Kouluaikoinaan hän oli mukana rasistisessa skinhead-jengissä.


title: Jimmie Åkesson

text: Hän on kiinnostunut politiikasta ja jalkapallosta. Hän myös harrastaa uhkapelejä.


title: Naru

text: Naru tai nuora on yhteen kierretyistä kuiduista valmistettu punos, joka on lankaa hieman paksumpaa ja köyttä ohuempaa ja pienempää. Narua käytetään lähinnä pakettien sulkemiseen, koristeeksi ja taakkojen kiinnittämiseen sitomalla. Tekstiilien rakenneosana vastaavanpaksuinen punos on nimeltään nyöri (pyöreäprofiilinen) tai nauha (litteäprofiilinen).


title: Naru

text: Erityisesti taloustieteessä käytetään joskus sanontaa "narulla on paha työntää" kuvaamaan sitä, että tietyt talouspolitiikan ohjauskeinot toimivat mainiosti yhteen suuntaan (esim. kulutusta lisäävästi), mutteivät ehkä lainkaan päinvastaiseen suuntaan (kuten kulutusta vähentävästi ja samalla säästämistä lisäävästi).


title: Naru

text: Muita naru-sanaan pohjautuvia kielikuvia ovat ainakin itsemurhasta tai hirttämisestä käytetyt "narun jatkoksi," "naru kaulaan" tai "yksinaruinen keinu." Varkaiden saatetaan liioitella vieneen "pyykitkin narulta," vaikkei näin olisi todellisuudessa tapahtunut.


title: Naru

text: Urbaanisanakirja luettelee myös nämä naru-sanan sisältävät sanonnat:


title: Karjalohjan vaakuna

text: Karjalohjan kunnanvaakuna on saanut aiheensa Sakari Topeliuksesta. Topelius kirjoitti yhden tunnetuimmista saduistaan, Koivu ja tähti, Karjalohjalla, jonka nimestä on saatu aihe vaakunan koivunoksaan ja tähtiin.


title: Karjalohjan vaakuna

text: Vaakunan on suunnitellut Toivo Vuorela, ja se vahvistettiin käyttöön 4. helmikuuta 1965. Vaakunan selitys on ”sinisessä kentässä kolmilehtinen, haaruristin muotoinen koivunoksa, jonka yläpuolella kuusisakarainen tähti, kaikki kultaa”. Vaakuna jäi epäviralliseksi kotiseutuvaakunaksi 2013, kun Karjalohja liittyi Nummi-Pusulan kanssa Lohjan kaupunkiin.


title: Kaihlanen (Utajärvi)

text: Kaihlanen on Kiiminkijoen vesistöalueeseen kuuluva järvi Utajärven Juorkunassa, kyläkeskuksesta Särkijärvelle päin. Järven etelärantaa myötäilee seututielle 837 menevä Kaihlasentie. Pohjoisrannan Makkaraharjulle on metsäautotie, muuten sinne ei ole tieyhteyttä.


title: Kaihlanen (Utajärvi)

text: Kaihlanen on Kiiminkijoen järvilaajentuma Hakojärvestä ylävirtaan. Järvessä on kaksi saarta, itärannan suurehko Pajusaari ja kaakkoisrannan tuntumassa pieni Tupakkisaari-niminen luoto. Rannat ovat harvaan asuttuja, muutaman talon ohella järvellä on kesämökkejä. Kaakkoiskulmalla on Jurvelinin Puutarha. Pohjoisrannalla on vain kolme asuinpaikkaa, Saarela, Harjula ja Ahola. Järven rannat ovat kangasmaata lukuun ottamatta itäpuolta, jossa on Rantasuo-niminen suoalue. Järveen laskee pohjoisesta pieni Makkaraoja-niminen puro. Järven kalastoon kuuluvat hauki, ahven ja särki. Järvestä vain kolmisen kilometriä Kiiminkijokea ylävirtaan on entisen Kurimon rautaruukin paikka.


Epäviralliset painin Euroopan-mestaruuskilpailut 1910 järjestettiin Budapestissa, Unkarissa 28. helmikuuta - 2. maaliskuuta. Kisoissa painittiin ainoastaan kreikkalais-roomalaisessa painissa kolmessa eri painoluokassa.


title: Luotikuja

text: Luotikuja on Clint Eastwoodin ohjaama ja tähdittämä vuonna 1977 valmistunut toimintaelokuva. Siitä tehtiin päivitysversio vuonna 2006 elokuvalla 16 Blocks, pääosassa Bruce Willis.


title: Luotikuja

text: Eastwood esittää Phoenixilaista, kaavoihinsa kangistunutta veteraanipoliisi Ben Shockleya, joka saa tehtäväkseen viedä lasvegasilaisen ilotytön todistamaan oikeudenkäyntiin pormestaria vastaan. Kun Shockley viimein saa naisen mukaansa, kaikki - mukaan lukien poliisit - haluavat molemmat hengiltä ja kaksikko joutuu pakenemaan henkensä edestä, sillä pormestari on lahjonut poliisit ja luvannut palkkion sille, joka tappaa heidät.


title: Sol (jumala)

text: Sol (latinaa, ) oli roomalaisessa mytologiassa auringonjumala. Sol yhdistettiin aikoinaan Janukseen. Sabiinit palvoivat häntä ja käyttivät hänestä nimeä "Ausel". Sabiinikuningas Titus Tatius toi Sol-kultin Roomaan 700-luvulla eaa. Vanhimmat kulttipaikat sijaitsivat Circus Maximuksen lähellä ja Quirinalis-kukkalalla Roomassa. Tunnetuimpia Sol-jumalia olivat muun muassa "Sol Indiges" ja syyrialaisperäinen "Sol Invictus", josta keisari Aurelianus teki valtakunnan pääjumalan vuonna 274.


title: Otso Kantokorpi

text: Otso Kantokorpi (20. helmikuuta 1957 Helsinki – 11. toukokuuta 2018 Helsinki) oli suomalainen toimittaja, taidekriitikko, kolumnisti, kuraattori ja tietokirjailija, koulutukseltaan humanististen tieteiden kandidaatti.


title: Otso Kantokorpi

text: Vuosina 1998–2005 Kantokorpi toimi "Taide"-aikakauslehden päätoimittajana. Sen jälkeen 2006–2010 hän toimitti Suomen arvostelijain liiton lehteä "Kritiikin Uutiset". Freelance-kriitikkona hän avusti "Taiteen" lisäksi "Helsingin Sanomia" (1986–1987), "Ilkkaa" (1998–2013), "Kauppalehteä" (2006–2013) ja Alma Aluemediaa (mm. "Aamulehti", 2013) sekä "Uutta Suomea" (2007–2008).


title: Otso Kantokorpi

text: Kantokorpi paljasti kesäkuussa 2009 "Kauppalehden" artikkelisarjassa, että osa Turun Wäinö Aaltosen museon näyttelyssä esillä olleista teoksista oli väärennöksiä, ja vaati näyttelyä suljettavaksi. Artikkelien jälkeen näyttelystä aloitettiin poliisitutkinta. Aluksi näyttelystä vedettiin pois viisi teosta, ja sitten se suljettiin pysyvästi, eikä sitä järjestetty enää Hämeenlinnan taidemuseossa, vaikka niin oli suunniteltu. Aihetta koskeva Kantokorven juttusarja oli ehdolla vuoden 2009 Bonnierin Suuren journalistipalkinnon saajaksi sarjassa Vuoden journalistinen teko. Kantokorven väärennösepäilyistä alkunsa saanut rikostutkinta laajeni myöhemmin Suomen rikoshistorian suurimmaksi taideväärennösjutuksi, jonka lonkerot ulottuivat muun muassa Venäjälle, Ranskaan, Viroon ja Ruotsiin.


title: Otso Kantokorpi

text: Keväällä 2013 Kantokorpi sanoutui irti aikaisemmin Alma Aluemedian kanssa tekemästään avustajasopimuksesta vastalauseeksi kriitikoiden ja avustajien työsopimusehtojen huonontamiselle ja lopetti samasta syystä kirjoittamisen myös "Ilkkaan" ja "Kauppalehteen". Tapaus synnytti julkista keskustelua taidekritiikin ja kulttuurijournalismin asemasta sekä juttukierrätyksestä.


title: Otso Kantokorpi

text: Kantokorpi protestoi vuonna 2015 voimakkaasti Sinebrychoffin taidemuseon näyttelyä aiheesta "Coca-Cola-pullo 100 vuotta". Hänen mielestään julkisin varoin ylläpidetyn museon tehtävä ei ole globaalin brändin markkinointia tukeva näyttelytoiminta. Kantokorpi laati nettiadressin, jossa vaadittiin museota luopumaan näyttelystä. Kriitikko aikoi lisäksi boikotoida Sinebrychoffin taidemuseota lopun ikänsä.


title: Otso Kantokorpi

text: Kantokorpi toimi Yle Radio 1:n "Kultakuumeen" vakiokolumnistina vuosina 2006–2017. Vuosina 2013–2015 hän oli Taideyliopiston "IssueX"-lehden avustaja. Kantokorpi aloitti kesällä 2013 "Kirkko ja kaupunki" -lehden avustajana. Loppuvuodesta 2014 hän aloitti "Kansan Uutisten" Viikkolehdessä kuukausittaisen kolumnin.


title: Otso Kantokorpi

text: Tietokirjailijana Kantokorpi oli kuvataiteen lisäksi kiinnostunut Virosta ja virolaisesta kulttuurista. Vuodesta 2010 hän avusti epäsäännöllisesti virolaista kulttuurilehteä "Sirpiä".


title: Otso Kantokorpi

text: Kantokorpi valittiin Helsingin taidemuseon johtokunnan varapuheenjohtajaksi kaudeksi 2013–2016.


title: Otso Kantokorpi

text: Kantokorvelle myönnettiin vuoden 2018 alussa valtion ylimääräinen taiteilijaeläke.


title: Otso Kantokorpi

text: Otso Kantokorpi oli Vasemmistoliiton ehdokas kuntavaaleissa 2012, eduskuntavaaleissa 2015 ja kuntavaaleissa 2017, jolloin hän pääsi varavaltuutetuksi.


title: Otso Kantokorpi

text: Kriitikontyönsä lisäksi Kantokorpi kuratoi useita taidenäyttelyitä eri taidemuseoihin sekä toimitti ja kirjoitti useita näyttelyjulkaisuja. Hän myös opetti taiteen sosiologiaa eri korkeakouluissa.


title: Otso Kantokorpi

text: Kantokorpi työskenteli aiemmin myös kirjankustannusalalla. Vuonna 1990 hän perusti yhdessä antikvaarisen kirjakauppiaan Kaarle Ervastin ja elokuvatuottaja Lasse Saarisen kanssa Kustannusosakeyhtiö Nostromon, joka julkaisi vuosina 1990–1992 seitsemän kirjaa. Hän perusti 1994 yksin Kustannusosakeyhtiö Jack-in-the-boxin, joka toimi vuoteen 2003 ja julkaisi viisitoista kirjaa. Kustannusosakeyhtiö Taiteen kustannusjohtaja hän oli vuodet 2002–2005.


title: Otso Kantokorpi

text: Kantokorpi sai vuonna 2005 Suomen Kulttuurirahaston myöntämän E. J. Vehmaksen rahaston palkinnon. Vuonna 2005 Suomen Aikakauslehdentoimittajain Liitto myönsi hänelle Salli-journalistipalkinnon. Kantokorpi palkittiin kahdesti vammaistaiteen hyväksi tekemästään työstä: vuonna 2006 hän sai Kettukin eli Kehitysvammaisten taiteilijoiden tuki ry:n vuoden taideteko -palkinnon, ja vuonna 2010 Kynnys ry. myönsi hänelle Vimma-palkinnon. Vuonna 2011 Kiasman ystävät ry. valitsi hänet Vuoden nykytaiteen ystäväksi. Toukokuussa 2013 hänelle myönnettiin Nuoren voiman liiton Nuori Voima -palkinto. Kesäkuussa 2013 hänelle myönnettiin Kuvaston Erik Enrothin muistopalkinto. Marraskuussa 2013 Helsingin Saskia ry myönsi hänelle vuoden 2013 Saskia-mitalin. Elokuussa 2014 Suomen Kuvanveistäjäliitto myönsi hänelle Pro Sculptura -ansiomitalin. Vuonna 2017 Suomen Kuvataidejärjestöjen Liitto myönsi hänelle ansiomitalin.


title: Otso Kantokorpi

text: Kantokorven vanhemmat Voitto ja Janne (Kaarina) Kantokorpi sekä sisar Hanna Kantokorpi ovat kuvataiteilijoita.


title: Otso Kantokorpi

text: Lukuisten toimittamiensa kirjojen lisäksi Kantokorpi kirjoitti seuraavat kirjat.


title: Vantaankosken koulu

text: Vantaankosken koulu on Vantaan Kivistön suuralueen Myllymäen kaupunginosan kaakkoiskulmassa toimiva yläkoulu (luokka-asteet 7–9), jossa on myös pajaluokka. Oppilaita on noin 640 ja opettajia 40. Koulussa on mahdollisuus opiskella musiikkiluokalla tai luonnontiedepainotteisesti. Vantaankosken koulu osallistuu KiVa- ja Liikkuva koulu -hankkeisiin.


title: Vantaankosken koulu

text: Koulurakennukset ovat kolmessa eri katu-osoitteessa:


title: Vantaankosken koulu

text: Koulu sijaitsee linnuntietä noin 600 metriä Vantaanjoen Vantaankosken länsipuolella, Kehä III:n ja Hämeenlinnanväylän risteysalueen koillispuolella, noin 500 metriä Kehäradan Vehkalan rautatieasemasta itään.


title: Vantaankosken koulu

text: Koulu nousi julkisuuteen muun muassa tammikuussa 2009 niin sanotun ”kalapalakiistan” johdosta, koulupojan otettua yhden ylimääräisen kalapuikon kielloista huolimatta. Myöhemmin samassa kuussa koulu evakuoitiin ase-epäilyn takia. Epäilty ase osoittautui käsiaseen malliseksi sytyttimeksi.


title: Vantaankosken koulu

text: Kaupungin keväällä 2016 julkistamissa suunnitelmissa on luopua huonokuntoisesta koulusta vuoden 2019 aikana edellyttäen, että suunnitellut uudet Aurinkokiven (Kivistössä) ja Ylästön yläkoulut saadaan rakennetuksi tuohon ajankohtaan mennessä.


title: Markus Korhonen

text: Markus Korhonen (s. 29. huhtikuuta 1975 Tampere) on entinen suomalainen jääkiekkomaalivahti. Hän on toiminut maalivahtivalmentajana kaudesta 2010–2011 alkaen SM-liigan Tampereen Ilveksessä.


title: Markus Korhonen

text: Korhonen on Ilveksen kasvatti ja pääsi jo kaudella 1992–1993 vaihtopenkille neljässä SM-liigaottelussa. Varsinainen liigadebyytti tapahtui kuitenkin vasta kaudella 1994–1995 TuTossa, jossa Korhonen pelasi kaksi kautta ensin Timo Lehkosen ja sitten Jukka Tammen kakkosmaalivahtina. TuTon pudottua I-divisioonaan Korhonen palasi Ilvekseen, mutta jäi sielläkin kakkoseksi Vesa Toskalan taakse. Kausi 1997–1998 toi kuitenkin SM-hopeaa.


title: Markus Korhonen

text: Viimeisellä Ilves-kaudellaan 1998–1999 Korhonen vieraili 14 ottelun verran Kokkolan Hermeksen I-divisioonajoukkueessa, ja seuraavalla kaudella hän jatkoi tuolla sarjatasolla siirryttyään Oulun Kärppiin. Kärpissä hän sai viimein ykkösmaalivahdin paikan, jonka hän säilytti myös Kärppien noustua SM-liigaan seuraavaksi kaudeksi.


title: Markus Korhonen

text: Tim Thomasin saavuttua Kärppiin kaudeksi 2001–2002 Korhonen joutui jälleen kakkosmaalivahdin virkaan, ja samoin kävi seuraavalla kaudella Niklas Bäckströmin kannettua pääosan torjuntavastuusta. Keväällä 2003 Korhonen voitti uransa toisen SM-hopean.


title: Markus Korhonen

text: Kaudeksi 2003–2004 Korhonen siirtyi Ruotsin Elitserieniin Brynäs IF:n joukkueeseen, jossa sai jälleen runsaasti peliaikaa. Hän aloitti Brynäsissä myös seuraavan kauden, mutta seura vuokrasi hänet kesken kauden Venäjän Superligaan Pietarin SKA:han. Kaudeksi 2005–2006 Korhonen palasi Brynäsiin.


title: Markus Korhonen

text: Keväällä 2006 Korhonen allekirjoitti sopimuksen Lukon kanssa, mutta ei lopulta pelannut Raumalla kuin jouluun asti ennen kuin palasi Ruotsiin, tällä kertaa Malmö IF:ään. Korhonen jatkoi Elitserienissä myös kauden 2007–2008, tutussa Brynäsin joukkueessa.


title: Markus Korhonen

text: Kausi 2008–2009 oli Korhoselle vaiheikas: hän aloitti syksyllä Tanskan liigan EfB Ishockeyssa mutta pelasi siellä vain 11 peliä ennen kuin teki puolitoistavuotisen sopimuksen Mestis-seura Lempäälän Kisan kanssa. Kisassa hän ei kuitenkaan pelannut yhtään ottelua, sillä jo viikko sopimuksen allekirjoittamisen jälkeen hän siirtyi Itävallan liigaa pelaavaan slovenialaisseura Olimpija Lljubljanaan. Tammikuussa Olimpija ajautui talousvaikeuksiin ja joutui luopumaan ulkomaalaispelaajistaan, jolloin Korhonen palasi Suomeen ja siirtyi LeKin ja Tampereen Ilveksen yhteistyösopimuksen puitteissa kymmenen vuoden poissaolon jälkeen Ilvekseen. Toukokuussa Ilves ja Korhonen solmivat jatkosopimuksen kaudesta 2009–2010. Korhonen lopetti uransa keväällä 2010.


title: Markus Korhonen

text: Korhonen pelaa rauhallisella tyylillä ja pyrkii hyödyntämään isoa kokoaan peittääkseen laukaukset. Häntä on moitittu tason ailahtelevaisuudesta.


title: Markus Korhonen

text: Korhonen siirtyi pelaajauransa jälkeen valmentajaksi ja on toiminut Ilveksen maalivahtivalmentajana kaudesta 2010–2011 alkaen. Korhonen on toiminut Sami Aittokallion, Ville Kolppasen ja Joonas Korpisalon valmentajana. Oppinsa Korhonen on saanut Ilveksen entiseltä maalivahtivalmentaja Jaakko Sireniltä ja Kärppien Ari Hilliltä.


title: Särkijoki (Utajärvi)

text: Särkijoki on Kiiminkijoen sivuhaara Utajärven kunnan Särkijärven ja Juorkunan kylien alueella. Se saa alkunsa Särkijärvestä ja laskee Kiiminkijoen järvilaajentumaan Hakojärveen. Joen pituus on noin 9,5 kilometriä.


title: Särkijoki (Utajärvi)

text: Joki laskee Särkijärvestä luoteeseen päin. Joen niskan, joka on oikeastaan kapea puro, ylittää Särkijärven ympäri kiertävä tie. Jokikylän kohdalla siihen laskee etelästä Säynäjäjoki, jonka alkuosa Nuanjoki lähtee Nuanjärvestä. Joki alittaa seututien 837 lähellä Juorkunan hautausmaata, laskeakseen noin kilometrin päässä Hakojärven Taikinaisenlahteen.


title: Särkijoki (Utajärvi)

text: Joki on pieni, mutta esimerkiksi Särkijärven kuivatushankkeen yhteydessä sitä myöten nousi Särkijärveen erittäin runsaasti haukia ja ahvenia. Joen alkuosaa ja Jokikylää lukuun ottamatta jokivarsi on lähes asumatonta. Ylävirralla on Särkikoski, mutta muuten joki on pääosin suvantoa eli kiertelee kovia kangasmaita ja kulkee sen sijaan alavien rämeikköjen kautta.


title: Manouchehr Mottaki

text: Manouchehr Mottaki (; s. 12. toukokuuta 1953) on iranilainen poliitikko, joka toimi maansa ulkoministerinä 2005–2010


title: Manouchehr Mottaki

text: Mottaki on valmistunut Bangaloren ja Teheranin yliopistoista. Presidentti Mahmoud Ahmadinejad nimitti hänet ulkoministeriksi vuonna 2005, ja hän sai parlamentin (Majlis) luottamuslauseen. Aiemmin hän oli muun muassa istunut Majlisissa, luonut uran ulkoministeriön tehtävissä ja toiminut suurlähettiläänä Turkkiin sekä Japaniin. Hänen edeltäjänsä Iranin ulkoministerinä oli Kamal Kharazi.


title: Manouchehr Mottaki

text: Mottaki toimi Iranin ulkoministerinä viisi vuotta. Ahmadinejad antoi hänelle potkut joulukuussa 2010. Presidentti ei ilmoittanut syytä potkuille. Tiedotusvälineiden mukaan hän oli kritisoinut presidentin politiikkaa, ja häntä oli syytetty myös lepsusta asenteesta YK:ien asettamien pakotteiden suhteen. Mottakin paikan ottaa varapresidentti Ali Akbar Salehi virkaatekevänä ulkoministerinä.


title: Peter Åslin

text: Karl Peter Åslin (21. syyskuuta 1962 Norrtälje – 19. tammikuuta 2012 Leksand) oli ruotsalainen jääkiekkoilija, jonka pelipaikka oli maalivahti. AIK:n kasvatti Åslin saavutti Ruotsin maajoukkueessa olympiapronssia Calgaryssä 1988 ja neljä MM-mitalia. Nuorten MM-kilpailuista Åslin voitti Ruotsin joukkueessa kultaa vuonna 1981 ja pronssia vuonna 1980.


title: Peter Åslin

text: Åslinin muut seurat olivat Leksands IF, HV71, ETC Timmendorfer Strand (Saksa), Oulun Kärpät (Suomi) ja London Knights (Yhdistynyt kuningaskunta). Åslin voitti Ruotsin mestaruuden AIK:ssa vuosina 1982 ja 1984 sekä HV71:ssä 1995. Hopeaa hän sai vuonna 1981 AIK:ssa sekä Leksandissa vuonna 1989.


title: Poker Face

text: "Poker Face" on yhdysvaltalaisen poplaulaja Lady Gagan toinen single hänen esikoisalbumiltaan "The Fame". RedOnen tuottama single julkaistiin ensimmäisenä Australiassa 29. syyskuuta 2008. Kappale voitti Grammy-palkinnon parhaasta dance-kappaleesta vuonna 2010. "Poker Face" oli Spotifyn kolmanneksi soitetuin kappale vuonna 2009.


title: Dišdaša

text: Dišdaša () on arabimiesten käyttämä pitkä perinnevaate. Sitä kutsutaan dišdašaksi lähinnä Levantin alueella Välimeren itäpäässä. Persianlahdella samanlaista asua kutsutaan nimellä thawb (). Marokossa on käytössä lyhyempihihainen kaapu, josta käytetään nimeä gandora.


title: Dišdaša

text: Dišdaša on yleensä valkoinen, mutta joskus myös violetti, ruskea, sininen tai musta.


title: Kaya Scodelario

text: Kaya Scodelario-Davis (s. Kaya Rose Humphrey 13. maaliskuuta 1992 West Sussex, Lontoo) on englantilainen näyttelijä ja malli. Hän tuli tunnetuksi roolistaan Effy Stonemina draamakomediasarjassa "Skins – liekeissä".


title: Kaya Scodelario

text: Scodelarion englantilainen isä ja Brasiliasta vuonna 1990 Englantiin muuttanut äiti erosivat hänen varhaislapsuudessaan. Hän jäi äitinsä kasvatettavaksi ja sai tämän sukunimen. Vietnamiin sittemmin muuttanut isä kuoli vuonna 2010.


title: Kaya Scodelario

text: Scodelario meni "Skinsin" roolitustilaisuuteen koulunsa draamaopettajan kehotuksesta ja sai siten ensimmäisen televisioroolinsa. Sarjan kuvauksia varten hän muutti Bristoliin. Toisen tuotantokauden jälkeen "Skinsin" näyttelijäkaarti vaihtui muuten, mutta Scodelario jatkoi edelleen roolissaan nousten sarjan pääosaan. Hän näytteli sarjassa neljän tuotantokauden ajan, ja palasi vielä vuonna 2013 seitsemännen tuotantokauden kaksiosaiseen jaksoon, jossa esiteltiin hiukan aikuistuneen Effy Stonemin elämää.


title: Kaya Scodelario

text: Elokuvien puolella Scodelario pääsi esiintymään esimerkiksi tieteistrillerissä "Kuu" (2009), toimintaelokuvassa "Titaanien taistelu" (2010) ja naispääosassa Andrea Arnoldin Brontë-sovituksessa "Humiseva harju" (2011). Varsinkin "Humisevan harjun" Cathy Earnshaw’n roolista hän sai kehuja.


title: Kaya Scodelario

text: Vuonna 2013 Scodelario voitti AIFF-palkinnon "Best Acting Ensemble: Feature" -kategoriassa roolistaan elokuvassa "The Truth About Emanuel".


title: Kaya Scodelario

text: Scodelario näytteli Teresaa elokuvissa "Labyrintti" (2014), "Labyrintti – Aavikkokokeet" (2015) ja "Labyrintti – Tappava lääke" (2018).


title: Kaya Scodelario

text: Vuonna 2015 Scodelario valittiin näyttelemään yhtä pääosista viidennessä Pirates of the Caribbean -elokuvassa "" (2017).


title: Kaya Scodelario

text: "The King's Daughter" -elokuvan kuvauksien aikana Scodelario alkoi seurustella vastanäyttelijänsä Benjamin Walkerin kanssa. Joulukuussa 2014 he menivät kihloihin ja seuraavan vuoden joulukuussa naimisiin. He saivat pojan loppuvuodesta 2016.


title: Jääkiekon SM-sarjakausi 1928–1929

text: Jääkiekon SM-kilpailu järjestettiin vuonna 1929 toista kertaa. Kilpailuun osallistui yhdeksän joukkuetta neljästä kaupungista. Viipurista Viipurin Palloseura ja Reipas, Helsingistä Helsingin jalkapalloklubi, Helsingin Palloseura, Helsingin IFK ja IF Start. Alun perin mukaan ilmoittautunut Kronohagens IF vetäytyi kilpailuista. Tampereelta mukana oli Pyrintö ja Tampereen Palloilijat, Turusta kilpailuun osallistui Åbo IFK.


title: Jääkiekon SM-sarjakausi 1928–1929

text: SM-kilpailu pelattiin cup-muotoisena. Vuoden 1929 SM-kilpailu oli ensimmäinen jonka järjesti vastaperustettu Suomen jäähockeyliitto, joka perustettiin tammikuussa 1929. Edellisen vuoden kilpailu oli Suomen Palloliiton järjestämä. Cup-muotoisen kilpailun voittajaksi selviytyi Helsingin Jalkapalloklubi.


title: Jääkiekon SM-sarjakausi 1928–1929

text: Ensimmäiset ottelut käytiin helmikuussa 1929. Otteluissa joukkueet kohtasivat ensin oman kaupunkinsa joukkueet. Tamperelaisseurojen keskinäisen ottelun voittaja pelasi jatkoonpääsystä turkulaisia vastaan. Karsintakierrokselta välieräotteluihin selvisivät Viipurista ViPS, Turun ja Tampereen joukkueista ÅIFK ja Helsingin joukkueista HPS ja HJK.


title: Jääkiekon SM-sarjakausi 1928–1929

text: Helsingin jalkapalloklubi voitti Suomen mestaruuden 1929


title: Jääkiekon SM-sarjakausi 1929–1930

text: Jääkiekon SM-sarjan kausi 1929–1930 peruutettiin liian leudon talven aiheuttaman huonon ulkojäätilanteen vuoksi. Esimerkiksi Helsingissä koettiin ensimmäinen koko vuorokauden mittainen pakkasjakso vasta tammikuun lopulla. Talvi oli Suomessa tilastollisesti 1900-luvun toiseksi lauhin.


title: Feeli Rinta

text: Feliks (Feeli) Iisakki Rinta () oli suomalainen jääkärimajuri. Hän sai sotilaskoulutuksensa ensimmäisen maailmansodan aikana Saksassa.


title: Feeli Rinta

text: Rinnan vanhemmat olivat postitoimistonhoitaja Iisakki Rinta ja Amalia Kaukola. Hänet vihittiin avioliittoon vuonna 1923 Alma Susanna Perämäen kanssa.


title: Feeli Rinta

text: Rinta kävi kansakoulun ja suoritti yksityisesti Lapuan yhteiskoulussa viidennen luokan vuonna 1923 ja seitsemännen luokan vuonna 1931. Hän suoritti Suojeluskuntain yliesikunnan päällystökoulun Hämeenlinnassa vuonna 1920 ja Kadettikoulun erikoiskurssin vuosina 1927–1928 sekä sotilasohjaajien erikoiskurssin vuosina 1921 ja 1922. Taktiikan soveltamiskurssin hän suoritti vuonna 1925 ja pioneerikurssin Pioneeripataljoonassa vuonna 1933 sekä Suojeluskuntain päällystökoulun vuonna 1934 ja Taistelukoulun kapteenikurssin vuosina 1935–1936.


title: Feeli Rinta

text: Rinta työskenteli postiharjoittelijana Kurikassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 13. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Feeli Rinta

text: Rinta astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 4. Jääkärirykmentin 9. jääkäripataljoonan 3. komppaniaan, josta hänet siirrettiin 12. huhtikuuta alkaen vääpeliksi rykmentin esikuntaan. Hän otti osaa sisällissodan taisteluihin Viipurissa.


title: Feeli Rinta

text: Rinta palveli sisällissodan jälkeen esikuntavääpelinä 4. Jääkärirykmentistä muodostetussa Jääkäripataljoona 4:ssä (tunnettiin myöhemmin nimillä Jääkäripataljoona 2 ja Pohjolan Jääkäripataljoona). Hän erosi armeijasta 15. maaliskuuta 1919 ja astui 17. maaliskuuta 1919 suojeluskuntajärjestön palvelukseen ja hänet sijoitettiin paikallispäälliköksi Peräseinäjoen suojeluskuntaan. Hänet siirrettiin myöhemmin Etelä-Pohjanmaan suojeluskuntapiirin 1. sotilasohjaajaksi ja 1. toukokuuta 1923 alkaen piirin kansliapäälliköksi sekä 1. helmikuuta 1924 alkaen 3. alueen päälliköksi.


title: Feeli Rinta

text:
Pohjois-Uudenmaan suojeluskuntapiiriin hänet siirrettiin 1. helmikuuta 1927 ja hänet sijoitettiin päälliköksi VII alueelle, josta hänet siirrettiin 1. kesäkuuta 1928 Oulun suojeluskuntapiirin VI alueen päälliköksi ja 22. helmikuuta 1938 Pohjolan suojeluskuntapiirin XIII alueen päälliköksi. Suojeluskuntatoimensa lisäksi hän toimi muun muassa vuosina 1924 – 1927 Alavuden keskikoulun voimistelun opettaja ja vuonna 1932 Muhoksen piirin nimismiehen viransijaisena.
Rinta osallistui talvisotaan 9. Divisioonan pioneerikomentajana ja otti osaa taisteluihin Suomussalmella, Raatteella ja Kuhmossa. Välirauhan aikana hän toimi aluksi samassa tehtävässä, kunnes hänet siirrettiin Pioneeripataljoona 4 komentajaksi ja myöhemmin koulutus ja yleisesikuntaupseeriksi. Pioneeripataljoonasta hänet siirrettiin Sisä-Suomen suojeluskuntapiirin X alueen päälliköksi.


title: Feeli Rinta

text: Jatkosodan puhjettua hänet komennettiin Pioneeripataljoona 28:n komentajaksi ja edelleen 17. Divisioonan pioneerikomentajaksi, missä tehtävässä hän palveli vuoteen 1944 saakka. Hän otti osaa jatkosodan taisteluihin Korpiselässä, Suistamossa, Hyrsylässä, Tsalkkissa, Prääsässä ja Keski-Syvärillä . Viimeisenä jatkosodan vuonna hänet siirrettiin 8. Divisioonan pioneerikomentajaksi ja hän otti sen riveissä osaa taisteluihin Syvärillä, Märkijärvellä, Varloissa, Tulemajärvellä, Uomaassa ja Syskyjärvellä. Vielä ennen jatkosodan päättymistä hänet siirrettiin 14. Divisioonan pioneerikomentajaksi. Hän erosi vakinaisesta palveluksesta sodan jälkeen ja siirtyi Seinäjoen Saha Oy:n palvelukseen. Seinäjoen sahalta hän siirtyi vuonna 1946 aluetarkastajaksi Henkivakuutusyhtiö Kalevaan ja työskenteli yrityksessä vuoteen 1948 saakka, jonka jälkeen hän siirtyi tarkastajaksi ja myöhemmin ylitarkastajaksi Suomen Vakuutus Oy:lle ollen sen palkkalistoilla aina vuoteen 1960 saakka. Rinta oli syytettynä sotien jälkeen niin sanotussa asekätkentäjutussa.


title: Spodoptera

text: Spodoptera on yökkösten heimoon kuuluva perhossuku. Lajit ovat esiintymisalueellaan merkittäviä tuholaisia.


title: Spodoptera

text: "Spodoptera"-lajien toukilla esiintyy silloin tällöin massaesiintymiä, joiden yhteydessä miljoonat toukat syövät kaiken syömäkelpoisen. Pääasiassa ne ovat kiinnostuneita heinäkasveista, joihin lukeutuvat monet viljelyskasvit kuten vehnä, riisi ja maissi. Miljoonien toukkien ulosteet voivat myös saastuttaa juomaveden. Massaesiintymässä toukat poikkeavat ulkonäöltään ja käyttäytymiseltään tavanomaisesta; ilmiö joka muistuttaa suuresti kulkusirkkalajien käyttäytymistä. Tammikuussa 2009 afrikkalaisen "Spodoptera exempta" -lajin toukkien massaesiintyminen Liberiassa on aiheuttanut kansallisen hätätilan ja vaikuttanut 400 000 ihmisen elämään


title: Spodoptera

text: Suvun lajeista kaakkoisaasialainen kulkuyökkönen ("S. exigua") vaeltaa usein Suomeen ja muualle läntiseen Eurooppaan. Se ei kuitenkaan kykene lisääntymään alueilla, missä talvi lakastuttaa ravintokasvit.


title: Pensaskari (Ii)

text: Pensaskari on maannousun vuoksi osittain Hietaleton ja Hietakarin kanssa yhteenkuroutunut saari Iin kunnassa Iijoen suiston pohjoispuolella Hiastinlahden suulla. Pensaskaria, Hietalettoa ja Hietakaria yhdistää rantaniitty sekä kapea pengertie. Osa Pensaskarin itäisistä ranta-alueista kuuluu Hiastinlahden luonnonsuojelualueeseen.


title: Pensaskari (Ii)

text: Pensaskari jakaantuu kolmeen osaan. Eteläisimpänä on Hietaletto, keskiosan ollessa Loutti-nimistä metsäaluetta. Pohjoisosan metsäalue on nimeltään Ykspensainen. Saaren eteläosaa erottavat Hietakarista ja Karhunsaaresta pengertien länsipuolella sijaitseva Keelinväylä ja itäpuolella sijaitseva Saikanväylä.


title: KHL-kausi 2008–2009

text: KHL-kausi 2008–2009 oli jääkiekkosarja KHL:n ensimmäinen kausi. Runkosarja alkoi 2. syyskuuta 2008 ja päättyi 26. helmikuuta 2009. Sarjaan osallistui 24 joukkuetta, joista 21 Venäjältä ja yksi joukkue Latviasta, Kazakstanista ja Valko-Venäjältä.


title: KHL-kausi 2008–2009

text: Ensimmäisen KHL-kauden mestaruuden voitti Ak Bars Kazanista.


title: KHL-kausi 2008–2009

text: Ennen kauden alkua NHL:stä siirtyi lukuisia pelaajia KHL-liigaan, mm. Jaromír Jágr, Aleksandr Radulov, Ray Emery, Sergei Brylin, Ladislav Nagy, Jozef Stümpel, Marcel Hossa, Aleksei Žitnik, Bryan Berard ja Chris Simon.


title: KHL-kausi 2008–2009

text: KHL ja NHL kirjoittivat sopimuksen 10. heinäkuuta 2008, jonka tarkoituksena on kunnioittaa voimassa olevia sopimuksia liigojen välillä. Vain vuorokausi sopimuksen jälkeen venäläinen Aleksandr Radulov allekirjoitti pelaajasopimuksen Salavat Julajev Ufan kanssa, vaikka Radulovilla oli voimassa oleva sopimus Nashville Predatorsin kanssa. Predators, NHL ja kansainvälinen jääkiekkoliitto ilmoittivat että pelaajasopimus rikkoo uutta sopimusta. Tämän seurauksena IIHF käski Ufan purkamaan sopimuksensa Raduloviin. KHL:n varapresidentti Ilja Kotševrin mainitsi, että Ufan ja Radulovin välinen sopimus on allekirjoittu viittä päivää ennen liigojen välistä sopimusta. IIHF tuomitsi Radulovin pois kansainvälisistä peleistä..


title: KHL-kausi 2008–2009

text: 30. lokakuuta 2008 Magnitogorski metallurgitšeski kombinat osti KHL:stä 11,76 prosentin osuuden. KHL:n omistajiin kuuluu myös kaasuyhtiö Gazprom.


title: KHL-kausi 2008–2009

text: Liigassa on toteutettu palkkakatto.


title: KHL-kausi 2008–2009

text: Osa KHL-seuroista joutui talousvaikeuksiin KHL:n alkuvuosina. Muun muassa Metallurg Novokuznetsk ajautui talousvaikeuksiin osiltaan maailmanlaajuisista taantumasta johtuen. Joukkueen sponsoreihin lukeutuva Evraz Group vähensi seuralle annettavaa tukea. Talousvaikeuksista johtuen joukkuetta uhkasi toiminnan lopettaminen.


title: KHL-kausi 2008–2009

text: MVD:llä oli palkanmaksuissa viivästyksiä. Atlantin puolestaan oli otettava velkarahoitusta. Metallurg Magnitogorskin oli pakko leikata henkilöstömenoja 30 prosentilla. Avangard Omskin omistaja Roman Abramovitš lupasi jatkaa taloudellista tukea niin kauan kuin joukkue jatkaa hyvää menestystä. Lukuisissa muissakin seuroissa jouduttiin tekemään taloudellisia leikkauksia.


title: KHL-kausi 2008–2009

text: KHL-liiga huolestui niin paljon talousvaikeuksista, että se laati ns. kriisipaketin. Leikkauksia tehtiin ei palkanmuotoisiin kuluihin kuten ottelua edeltäviin tapahtumiin, leireihin ja sarjaa edeltäviin turnauksiin. Ns. keskitason pelaajien palkkoja leikattiin. Myös divisioonajakoihin tehtiin muutoksia kaudelle 2009–2010 matkakulujen vähentämiseksi.


title: KHL-kausi 2008–2009

text:
KHL:n runkosarjassa pelattiin 56 ottelua. Sarjan 24 joukkuetta jaettiin neljään divisioonaan. Joukkueet pelasivat saman divisioonan joukkueita vastaan neljä ottelua ja muiden divisioonien joukkueita vastaan kaksi ottelua. Runkosarjan jälkeen pelattiin pudotuspelit, joihin selviytyi runkosarjan 16 parasta joukkuetta, neljä jokaisesta divisioonasta. Neljännes- ja puolivälierät pelattiin paras viidestä -systeemillä. Neljännesvälieräparit saatiin sijoittamalla divisioonien voittajat paremmuusjärjestykseen keskinäisten otteluiden perusteella. Loput pudotuspeleihin selvinneet joukkueet sijoitettiin sijoille 5–16 myös keskinäisten otteluiden perusteella. Tämän jälkeen runkosarjan ykkönen kohtasi sarjan kuudennentoista, sarjakakkonen viidennentoista jne. Välierien voittajat selvisivät paras seitsemästä -systeemillä. Välierien voittajat kohtasivat finaalisarjassa, joka pelattiin myös paras seitsemästä -systeemillä. Finaalisarjan voittanut joukkue voitti ensimmäisen Gagarin Cupin.
Joka kuukausi asiantuntijat valitsevat kuukauden pelaajat joka pelipaikalle ja lisäksi kuukauden tulokkaan.


title: KHL-kausi 2008–2009

text: Liigan palkintojenjakotilaisuus pidettiin 15. toukokuuta 2009 Moskovassa. Palkintoja jaettiin yhteensä 23, joista kolme oli joukkueille tarkoitettuja palkintoja.


title: Karkkilan vaakuna

text: Karkkilan kaupungin vaakuna on saanut aiheensa metalliteollisuudesta, jota sekä vaakunan vasarat että sädekoro symboloivat. Sen historia Karkkilassa alkoi 1823, kun Karkkilan kosken partaalle perustettiin Högforssin masuuni, johon rautamalmi saatiin alueen hieman aiemmin avatusta kaivoksesta. Metalliteollisuuden perinteet jatkuvat kunnassa edelleen toimivassa valimossa.


title: Karkkilan vaakuna

text: Vaakunan on suunnitellut Olof Eriksson, ja se vahvistettiin käyttöön 21. syyskuuta 1956. Vaakunan selitys on ”punaisessa kentässä liekkikoroinen tyviö, jonka yläpuolella kaksi vasaraa ristikkäin; kaikki kultaa”.


title: Kuostonsaari

text: Kuostonsaari on saari Oulujärven Niskanselällä. Saari sijaitsee Manamansalon pohjoispuolella, Kiveslahden edustalla Vaalan kunnassa.


title: Kuostonsaari

text: Saaren korkein kohta on saaren pohjoisosan maisemaa hallitseva itä–länsisuuntainen jyrkkärinteinen harju, Kuostonvaara, joka kohoaa yli 155 metriin merenpinnan yläpuolelle, ja Oulujärven pinnankorkeudesta riippuen jopa 35 metriä järven pinnan yläpuolelle.


title: Kuostonsaari

text: Saaressa sijaitsevia yksityismaita lukuun ottamatta Kuostonsaari kuuluu vuonna 1993 perustettuun Oulujärven retkeilyalueeseen. Saareella on kaksi laavua ja venelaituria, jotka sijaitsevat saaren länsipäässä Kulman niemen kärjessä sekä saaren itäpäässä Säipän niemessä. Laavuja yhdistää Kuostonvaaraa pitkin kulkeva noin neljän kilometrin mittainen merkitty polku.


title: Jordan Galland

text: Jordan Galland on yhdysvaltalainen popmuusikko, tanssija sekä elokuvaohjaaja ja käsikirjoittaja.


title: Regina (bosniahertsegovinalainen yhtye)

text: Regina on bosniahertsegovinalainen vuonna 1990 Sarajevossa perustettu rockyhtye. Yhtye edusti maataan vuoden 2009 Eurovision laulukilpailussa kappaleella "Bistra voda".


title: Regina (bosniahertsegovinalainen yhtye)

text: Kolme kaveria Aleksandar Čović, Denis Čabrić ja Bojan Milićević päättivät perustaa yhtyeen vuonna 1990 Sarajevossa. Ensimmäinen ongelma oli löytää laulaja ainutlaatuisella äänellä. Siinä he onnistuivat löytäessään laulajan Davor Ebnerin, joka toimi yhtyeen "Konvoj" laulajana vuoteen 1990 asti. Samana vuonna näki päivänvalon yhtyeen debyyttialbumi "Regina". Albumin jälkeen yhtye aloitti keikkailun — aluksi Bosnian alueella myöhemmin leviten koko entisen Jugoslavian alueelle. Ensimmäiseltä albumilta hiteiksi kohosivat kappaleet "Spavaj", "Ne pitaj me" sekä "Kao nekad ona".


title: Regina (bosniahertsegovinalainen yhtye)

text: Yhtyeen sanoittaja ja säveltäjä Aleksandar Čović on suuri yhtyeen U2 fani. Harjoittelupaikkana yhtyeellä toimi pieni autotalli Sarajevossa. Vuonna 1991 yhtye julkaisi toisen albuminsa "Ljubav nije za nas", joka teki yhtyeestä entistä kuuluisamman koko entisen Jugoslavian alueella.


title: Regina (bosniahertsegovinalainen yhtye)

text: Jugoslavian hajoamisen aikaan yhtye hajosi. Vuodesta 1992 vuoteen 1999 yhtyeessä oli uusia jäseniä ja alkuperäisestä kokoonpanosta jäljellä vain Aleksandar Čović. Uudella kokoonpanolla yhtye julkaisi levyt "Regina PGP-RTS", "Oteto od zaborava", "Godine lete", "Ja nisam kao drugi", "Kada zatvorim oči" sekä "Devedesete". Vuonna 2000 Aleksandar ja Davor aloittivat kumpikin soolouran, jotka tosin molemmat jäivät yhteisen yhtyeen aiemman suosion varjoon.


title: Regina (bosniahertsegovinalainen yhtye)

text: Vuonna 2005 yhtye kokosi vanhan jäsenistönsä kokoon. Vuonna 2006 ilmestyi uusi albumi "Sve mogu ja", joka sai suurta suosiota. Yhtyeen uran huippu saavutettiin, kun se lämmitteli The Rolling Stonesin konserttia Budvassa heinäkuussa 2007.


title: Regina (bosniahertsegovinalainen yhtye)

text: Vuonna 2009 Bosnia-Herzegovinan televisioyhtiö valitsi yhtyeen edustamaan maataan vuoden 2009 Eurovision laulukilpailussa kappaleella "Bistra voda". Kilpailun finaalissa yhtye sijoittui yhdeksänneksi 106 pisteellä ja se valittiin edustaja-artistien keskuudessa kilpailun parhaaksi kappaleeksi. Samana vuonna yhtye julkaisi vielä albumin "Vrijeme je", jolla kilpailukappalekin löytyy.


title: Regina (bosniahertsegovinalainen yhtye)

text: Yhtyeen basisti Denis Čabrić kuoli sydänkohtaukseen 17. elokuuta 2016 49-vuotiaana.


title: Sulava

text: Sulava (s. 12. heinäkuuta 1976, oik. Kim Patrik Eiroma) on maailman ensimmäisen kuuron räppärin, Signmarkin, yhtyeen jäsen. Hän on säveltänyt, tuottanut ja miksannut yhtyeen esikoisalbumin "Signmarkin".


title: William Lutley Sclater

text: William Lutley Sclater (23. syyskuuta 1863 - 7. heinäkuuta 1944 Lontoo) oli brittiläinen eläintieteilijä ja museonjohtaja.


title: William Lutley Sclater

text: William Sclaterin isä oli maineikas lintutieteilijä Philip Lutley Sclater. William peri nimensä isänisältään William Lutley Sclaterilta. William Sclater valmistui Oxfordin Keble Collegesta vuonna 1885. Hän toimi kalkuttalaisen Indian Museumin johtajan sijaisena vuosina 1887–1891, jonka jälkeen hän siirtyi Eton Collegeen apulaisjohtajaksi.


title: William Lutley Sclater

text: Etonissa Sclater tutustui tulevaan vaimoonsa, amerikkalaiseen Charlotte Mellen Stephensoniin, jonka kaksi poikaa opiskeli koulussa. Heidät vihittiin Lontoossa 1896 ja pian sen jälkeen he muuttivat Kapkaupunkiin Etelä-Afrikkaan. Sclater sai kuraattorin viran Etelä-Afrikan museosta. Hän kunnosti ja uudelleenjärjesti museon kokoelmat. Kapkaupungissa olonsa aikana Sclater jatkoi tieteellisten kirjoitusten laatimista ja julkaisi neliosaisen teoksen "The Birds of South Africa", jonka oli aloittanut tohtori Arthur Stark, viisiosaisen "Birds of Africa", jonka puolestaan oli aloittanut kapteeni George Shelley ja "The birds of Kenya colony and the Uganda protectorate", jonka oli pannut alulle Frederick John Jackson.


title: William Lutley Sclater

text: Vuonna 1906 Sclater luopui virastaan ja matkusti vaimonsa kanssa läpi Afrikan. He päätyivät lopulta Colorado Springsiin Coloradoon. Kenraali William Jackson Palmer, joka oli Charlotten sukulainen, järjesti heille asunnon kaupungin ulkopuolelta ja professuurin Colorado Collegessa. Kenraalin kuoltua 1909 Sclaterit palasivat Englantiin. Sclater sai Natural History Museumin Bird Roomin kuraattorin viran, ja hän toimi virassa aina kuolemaansa saakka.


title: William Lutley Sclater

text: Vuonna 1912 Sclater julkaisi kaksiosaisen teoksen "A History of the Birds of Colorado". Ensimmäisessä maailmansodassa hän toimi vapaaehtoisena "Soldiers' and Sailors' Families Associationissa. Molemmat Charlotten pojat kaatuivat sodassa. Sclater oli "The Ibis"-lintutieteellisen lehden toimittaja vuosina 1913–1930, "Zoological Record"in toimittaja 1921–1937, British Ornithologists Unionin puheenjohtaja 1928–1933, ja "Royal Geographical Society"n sihteeri 1931–1943. Vuosina 1919–1920 Sclaterit matkustivat maapallon ympäri.


title: William Lutley Sclater

text: Charlotte kuoli 1942 Lontoon pommituksissa saamiinsa vammoihin. William Sclater kuoli kaksi vuotta myöhemmin saksalaisten V1-ohjuksen osumaan Lontoossa.


title: William Lutley Sclater

text: William Sclater nimesi useita uusia lintulajeja, muun muassa narinonhaukkasen ("Micrastur plumbeus") ja jokikaijasen ("Agapornis nigrigenis").


title: Ikaalisten Urheilijat

text: Ikaalisten Urheilijat on vuonna 1922 perustettu ikaalislainen urheiluseura. Seura on yleisseura, jonka lajivalikoimaan kuuluvat maastohiihto, yleisurheilu, jalkapallo, koripallo, salibandy, jääkiekko ja taekwondo. Seuran puheenjohtaja on Jari Siivari. Ikaalisten Urheilijoiden edustajat ovat menestyneet parhaiten hiihdossa ja yleisurheilussa. Seuran jäsenmäärä on n. 950.


title: Ikaalisten Urheilijat

text: Ikaalisten Urheilijat perustettiin vuonna 1922, mutta SVUL:iin liittyminen ja virallinen rekisteröinti tapahtuivat vuonna 1928. Seuran suunnistusjaosto muodosti oman seuransa, Ikaalisten Nouseva-Voiman vuonna 1973. Seuran pesäpalloilijat taasen eriytyivät omaksi seurakseen, Ikaalisten Tarmoksi vuonna 1976.


title: Ikaalisten Urheilijat

text: Ikaalisten Urheilijoiden hiihtojaosto on yksi sen menestyneimmistä. Hiihtojaoston, ja samalla koko seuran, paras saavutus on moninkertaisen arvokisamitalisti Krista Pärmäkosken olympiapronssi Pyeongchangin talviolympialaisista sekä 4x5 km viestin olympiahopea Sotšin talviolympialaisista vuodelta 2014. Pärmäkosken lisäksi seuran edustajista Matti Pitkänen on tuonut mitalin talviolympialaisista.


title: Ikaalisten Urheilijat

text: Ikaalisten Urheilijat on perinteinen yleisurheiluseura, joka on tuottanut lukuisia SM-tason mitalisteja. Yksi seuran parhaista saavutuksista on pikajuoksija ja pituushyppääjä Eero Haapalan neljäs sija vuoden 2013 EM-hallikisoissa Göteborgissa tuloksella 805 ja samana vuonna hypätty uusi sisäratojen Suomen ennätys 811 Porissa. Alle 23-vuotiaiden EM-kilpailuista mitalin ovat seuran edustajista voittaneet Pietari Skyttä ja Timo Sinervo. Lisäksi pikajuoksija Samuli Samuelsson sijoittui vuonna 2015 alle 23-vuotiaiden Euroopan mestaruuskisoissa 200 metrillä kuudenneksi. Ikaalisten Urheilijoista neljä urheilijaa ovat voittaneet Kalevan Kisat. He ovat Timo Sinervo, Jouni Waldén, Eero Haapala ja Samuli Samuelsson.


title: Chūichi Nagumo

text: Chūichi Nagumo (; 25. maaliskuuta 1887 Yonezawa, Yamagata, Japani – 7. heinäkuuta 1944 Saipan) oli keisarillisen Japanin laivaston amiraali ja lentotukialusryhmän komentaja toisessa maailmansodassa.


title: Chūichi Nagumo

text: Nagumo valmistui laivastoakatemiasta vuonna 1908 ja toimi erilaisissa laivastotehtävissä siitä lähtien. Hänet ylennettiin kontra-amiraaliksi vuonna 1935 ja vara-amiraaliksi vuonna 1940. 10. huhtikuuta 1941 hänet nimitettiin tukialusryhmän komentajaksi.


title: Chūichi Nagumo

text: Nagumo toimi japanilaisten tukialusryhmän komentajana seuraavissa taisteluissaMidwayn taistelun jälkeen hän toimi Sasebon ja Kuren laivastoarsenaalien komentajana.


title: Chūichi Nagumo

text: Kesällä 1944 hän toimi Saipanin saaren varuskunnan komentajana. Siellä hän teki itsemurhan revolverinlaukauksella päähänsä 6. heinäkuuta 1944 yhdysvaltalaisten valloitettua Saipanin. Hän on yksi harvoista japanilaisupseereista jotka tekivät näin, sillä useimmat suorittivat rituaali-itsemurhan eli seppukun. Nagumon henkilökohtaisesti tuntenut kommodori Tameichi Hara sanoo muistelmissaan, että Nagumon kohdalla syy itsemurhaan ei ollut niinkään samurain kunnia kuin se, ettei elämällä ollut mitään merkitystä tappion kaltaisen nöyryytyksen jälkeen.


title: Luomihaikalat

text:
Luomihaikalat ("Carcharhiniformes") on haiden suurin lahko. Niitä on kutsuttu myös ihmishaiksi.
Lahkoon kuuluu yli 270 lajia. Niille on tyypillistä silmän päälle tuleva liikkuva vilkkuluomi, kaksi piikitöntä selkäevää, peräevä ja viisi kidusaukkoa.


title: Luomihaikalat

text: Tähän lahkoon kuuluu tunnettuja hailajeja kuten härkähai, sumuhai ja muut tiikerihait.


title: Luomihaikalat

text: Luomihaikalojen heimojakoa ollaan uudistamassa, sillä DNA-tutkimukset ovat osoittaneet, etteivät ne kaikki ole ole monofyleettisiä.


title: Yleisöluento

text: Yleisöluento on luento, johon yleisöllä on vapaa pääsy, ja jossa läsnäolo tai osallistuminen kysymyksiä esittämällä ei ole sidottu mihinkään yliopistolliseen koulutusohjelmaan osallistumiseen. Yleisöluennot voivat liittyä ajankohtaiseen aiheeseen, jota halutaan kansantajuistaa ja jolle halutaan lisää julkista huomiota avoimuuden kautta. Luennot tunnetaan myös nimellä studia generalia.


title: Yleisöluento

text: Jotkut yleisöluennot liittyvät tieteen popularisointiin ja muodostavat useiden luentojen sarjoja tai tieteen päivät, joille osallistuu useita saman tieteen alan tai samankaltaisten tieteenalojen luennoitsijoita.


title: Yleisöluento

text: Tieteen päivät on pääkaupunkiseudulla järjestettävä ensisijaisesti suurelle yleisölle suunnattu monitieteinen tapahtuma, jossa eri alojen tutkijat kertovat yleistajuisesti ja laaja-alaisesti tieteestä ja tutkimuksesta sekä tieteen mahdollisuuksista ja rajoista. Tavoite on tarjota ajankohtaista tutkimustietoa ja antaa ihmisille rakennusaineita järkiperäisen todellisuuskäsityksen muodostamiseen. Päivien järjestäjinä toimivat Suomen tieteelliset seurat sekä tiedeakatemiat kokoava Tieteellisten seurain valtuuskunta, tiedeakatemioiden yhteiselin Suomen Tiedeakatemiain valtuuskunta ja Suomen Kulttuurirahasto.


title: Yleisöluento

text: Suomalaiset historiapäivät on Lahdessa vuosittain toistuva luentotapahtuma, jossa käsitellään Suomen historian aiheita eri näkökulmista. Tilaisuus on alunperin aloitettu Asikkalassa Johan Richard Danielson-Kalmarin Suviniemi-huvilalla, mutta pääasiassa se järjestetään Lahden Sibeliustalossa.


title: Yleisöluento

text: Utopia Studia Generalia on yksitoistapäiväinen yleisöluentosarja, joka alkaa tammikuun puolessa välissä ja päättyy maaliskuun lopussa ja jonka on järjestänyt Aalto-yliopistoon nykyään kuuluva Taideteollinen korkeakoulu ja Teollisuustaiteen Liitto Ornamo. Luentojen aiheet liittyvät muotoiluun, arkkitehtuuriin ja ympäristötieteeseen yhdyskuntasuunnittelun näkökulmasta.


title: Pürevdorjiin Serdamba

text: Pürevdorjiin Serdamba (, s. 18. huhtikuuta 1985) on mongolialainen amatöörinyrkkeilijä ja olympiamitalisti. Serdamba voitti hopeaa 48-kiloisten sarjassa Pekingin kesäolympialaisissa 2008. Loppuottelussa Serdamba otteli isäntämaa Kiinan Zou Shimingiä vastaan, mutta joutui luovuttamaan toisessa erässä olkapäävamman takia.


title: Live (Mott the Hooplen albumi)

text:
Live on Mott the Hoople-yhtyeen marraskuussa 1974 julkaistu livealbumi.
Vuonna 2004 albumista julkaistiin kahden cd-levyn 30-vuotisjuhlapainos, joka sisälsi useita ennenjulkaisemattomia kappaleita konserteista.


title: Live (Mott the Hooplen albumi)

text:
A-puoli: Broadway
B-puoli: Hammersmith


title: Sotatieteet

text:
Sotatieteet on laaja käsite ja monialainen kokonaisuus, jota sitovat yhteen sodat, kriisit ja niihin
liittyvät turvallisuusuhkat sekä pyrkimykset näiden ehkäisemiseen. Nykymaailmassa sotatieteet
eivät rajoitu ainoastaan sotilaalliseen turvallisuuteen ja puolustukseen, vaan todellisuutta ja
tulevaisuutta tarkastellaan laaja-alaisemmassa turvallisuuden viitekehyksessä.


title: Sotatieteet

text: Suomen Maanpuolustuskorkeakoulun sotatieteidenalat ovat operaatiotaito ja taktiikka, strategia, sotahistoria, johtaminen, sotilaspedagogiikka, sotatekniikka, sotilaspsykologia ja sotilassosiologia. Maanpuolustuskorkeakoulussa voi opiskella useita sotatieteellisiä aineita, jotka voivat olla sekä tutkintojen pääaineena että sivuaineena. Näitä aineita ovat sotataito, sotilaspedagogiikka, johtaminen ja sotatekniikka.


title: Sotatieteet

text: Maanpuolustuskorkeakoululla sotataidon pääoppiaineeseen kuuluvat operaatiotaito, taktiikka, strategia ja sotahistoria. Maanpuolustuskorkeakoulun johtamisen ja sotilaspedagogiikan alalla opetetaan sotilassosiologiaa sekä sotilaspedagogiikkaa. Esimerkiksi sotilaspedagogiikassa tarkastellaan sotilaan toimintakyky ja sen ylläpitämisen mahdollisuuksia sodan ja rauhan aikana. Sotatekniikkaan kuuluu puolestaan sodankäyntiin ja sotilasorganisaatioon liittyvien teknisten laitteiden toiminnan tunteminen.


title: Sotatieteet

text: Suomessa sotatieteiden akateemista koulutusta sotilaille ja siviileille tarjoaa Maanpuolustuskorkeakoulu, josta on mahdollisuus valmistua sotatieteen kandidaatiksi, maisteriksi tai tohtoriksi.


title: Yrjö Rehnbäck

text: Yrjö (Georg) Sandfrid Rehnbäck (käytti Saksassa peitenimeä Reinbach), () oli suomalainen jääkärimajuri. Hän oli sotilaskoulutuksensa Saksassa saanut jääkäri, joka taisteli jo ensimmäisessä maailmansodassa Saksan armeijassa ja myöhemmin Suomen sisällissodassa. Myöhemmin hän loi uraansa Suojeluskuntajärjestössä.


title: Yrjö Rehnbäck

text: Rehnbäckin vanhemmat olivat kupariseppä Jakob Rehnbäck ja Maria Slyf. Hänet vihittiin avioliittoon vuonna 1918 Martta Tasasen kanssa.


title: Yrjö Rehnbäck

text: Rehnbäck kävi viisi luokkaa Vaasan ruotsalaista lyseota ja kauppaopiston Tukholmassa. Hän suoritti taktiikan soveltamiskurssin Suojeluskuntain päällystökoulussa vuonna 1925.


title: Yrjö Rehnbäck

text: Rehnbäck työskenteli konttoristina Helsingissä ennen liittymistään yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan, josta hänet siirrettiin 31. elokuuta 1915 vastaperustettuun pataljoonan pioneerikomppaniaan. Hänet komennettiin kesällä vuonna 1915 etappitehtäviin Ruotsiin, missä hän toimi Uumajan etappiasemalla ja sen jälkeen hetken Haaparannan etapilla, josta hän palasi takaisin Saksaan ja otti sen jälkeen osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Pataljoona rintamalta paluun jälkeen hän suoritti Libaussa vuonna 1917 järjestetyn sotakoulun A-kurssin.


title: Yrjö Rehnbäck

text: Rehnbäck astui Suomen armeijan palvelukseen Saksassa 7. helmikuuta 1918 yliluutnantiksi ylennettynä ja hän saapui takaisin Suomeen (Vaasaan) 3. maaliskuuta 1918 aselaiva Virgolla. Vaasasta hänet komennettiin komentajan apulaiseksi 1. Krenatöörirykmentin 3. Oulun pataljoonaan ja hän otti osaa sisällissodan taisteluihin Luhalahdella, Viljakkalassa, Mannanmäen-Kyröskosken akselilla, Epilän-Tampereen akselilla, Mouhujärvellä, Karkussa ja Lempäälässä sekä rykmentin etenemiseen Laitikkalan ja Lammin kautta Koskelle.


title: Yrjö Rehnbäck

text: Rehnbäck palveli sisällissodan jälkeen 1. Krenatöörirykmentin 3. pataljoonassa ja 19. heinäkuuta 1918 alkaen rykmentistä muodostetussa Tampereen vartiopataljoonassa komentajana. Hänet siirrettiin 10. lokakuuta 1918 alkaen pataljoonan komentajaksi Karjalan kaartin rykmentin II pataljoonaan. Tänä aikana hän toimi myös rykmentinkomentajan apulaisena. Hänet siirrettiin 26. elokuuta 1919 alkaen 2. Divisioonan intendentiksi. Hän erosi armeijasta 6. huhtikuuta 1921 ja siirtyi suojeluskuntajärjestön palvelukseen ja hänet sijoitettiin Viipurin suojeluskuntapiirin 1. sotilasohjaajaksi, mistä tehtävästä hänet siirrettiin edelleen 1. maaliskuuta 1922 alkaen Pohjois-Uudenmaan suojeluskuntapiirin piiripäälliköksi. missä tehtävässä hän toimi 17. helmikuuta 1926 saakka, jolloin erosi Suojeluskunnista. Tänä aikana hän perusti piirille oman lehden nimeltään ”Sarkatakki” vuonna 1923. Myöhemmin hän työskenteli eri liikkeiden edustajana Helsingissä sekä vuoden 1936 alusta ylimääräisenä virkamiehenä merivoimien esikunnassa ja Puolustusministeriössä.